Pengarah Takdir Yang Tertulis Jawab Isu Adegan Kejar Peragut Bermotor Sambil Berlari

Sekiranya anda merupakan penonton drama Takdir yang Tertulis lakonan Nad Zainal dan Nazim Othman pastinya anda cukup tahu dengan babak viral yang berlangsung pada episod baru-baru ini. Malah, babak ini turut tular di kalangan netizen di media sosial.

Semuanya bermula apabila beg tangan Juweta yang dilakonkan oleh Nad Zainal diragut oleh peragut bermotor. Sebagai langkah untuk ‘menghalang’ peragut, Ean lakonan Alvin Chong terus turun daripada kereta Mini Cooper untuk berlari mengejar peragut.

Babak ini bukan sahaja menimbulkan pelbagai persoalan malah membuatkan para penonton ketawa terbahak-bahak. Anda boleh tonton video di bawah untuk memahami dengan lebih lanjut.

— No Context Malaysia (@mynocontext) February 4, 2021

Babak yang dikatakan agak membingungkan ini bukan sahaja tular di kalangan netizen di Malaysia malah sejak mulai di muat naik di media sosial, babak ini turut menjadi perhatian netizen di luar negara termasuk di Indonesia. Berikut antara komen para netizen di Indonesia mengenai babak ini.

Berdasarkan komen para netizen di Indonesia, ternyata mereka juga turut bingung dengan babak ini sekaligus bertanyakan fungsi kereta dalam mengejar peragut. Lebih lucu apabila terdapat netizen Indonesia yang mengatakan drama Takdir Yang Tertulis adalah drama dari Korea.

Meskipun menjadi bahan tawa dan kecaman daripada para netizen, pengarah Takdir Yang Tertulis dengan sempoi menjawab persoalan ramai mengenai babak yang sedang viral ini.

Menurut Shahrulezad Mohameddin selaku pengarah drama Takdir Yang Tertulis di Instagram beliau, babak tersebut dirakam sekitar jam 12 tengah malam di mana beliau bersama para krew semuanya sedang keletihan. Babak tesebut dikatakan tidak disengajakan dan tidak ada krew yang perasan dengan situasi yang berlaku sewaktu babak tersebut dirakam.

A post shared by shahrulezad mohameddin (@budakijat)

Beliau dikatakan mulai menyedari mengenai babak berkenaan sewaktu ditegur oleh editor selepas proses penggambaran tamat. Dengan harapan netizen ‘tidak perasan’, babak berkenaan telah dimasukkan di dalam drama sekaligus menjadi buah mulut netizen.

Shahrulezad Mohameddin turut memohon maaf atas kesilapan yang berlaku serta mengakui kesilapan yang dibuat. Beliau juga turut membandingkan kesilapan drama yang dibuat dengan drama negara luar turut tidak lari daripada kesilapan-kesilapan kecil.

Walau bagaimanapun, tahniah diucapkan pengarah drama ini kerana sekaligus membuatkan drama Takdir Yang Tertulis menjadi popular sekaligus membuatkan orang ramai berminat untuk menonton drama daripada pengarah filem Nur ini.

Tular pada minggu apabila seorang pensyarah telah memaki dan mendoakan pemandu lain dijangkiti COVID-19 selepas membuat pusingan-U secara merbahaya.

Buat Pusingan-U Secara Merbahaya, ‘Pensyarah’ Ini Maki Dan Doakan Pemandu Lain Dijangkiti COVID-19

Sentuh Isu Perkauman Dan Strim Permainan Slot, Streamer Ini Dikecam Hebat Netizen


Pengarah Urusan Foodpanda Tidak Kisah Jika ‘Rider’ Tinggalkan Servis Mereka

Umum tahu Foodpanda merupakan sebuah servis dimana orang ramai berpeluang memesan makanan melalui aplikasi serta dihantar oleh penunggang motosikal yang berdaftar untuk menghantar makanan yang dipesan.

Servis yang mendapat sambutan ramai oleh penunggang dan pelanggan ini nampaknya bertukar kepada kejadian mogok baru-baru ini apabila Foodpanda telah memperkenalkan skim bayaran terbaru dimana para rider bakal menerima bayaran yang lebih rendah bermula 30 September 2019.

Berikutan dengan pengenalan skim terbaru, para rider telah menjalankan sebuah mogok bagi mendesak Foodpanda untuk mengembalikan skim bayaran seperti sebelum ini.

Dalam sebuah taklimat Foodpanda yang berlangsung di sebuah hotel di Kuala Lumpur, Sayantan Das tampil dengan kenyataan yang membuatkan orang ramai marah dengan servis ini dengan mengatakan “Jika awak (penghantar) tidak mahu kerja, tolong berikan atau tukar awak punya syif pada penghantar lain sebab awak menjejaskan kehidupan mereka”.

Beliau turut menambah ‘Mesej yang kami berikan adalah, jika awak tidak mahu kerja, kami OK sebab mogok tidak melanggar undang-undang,’.

Berdasarkan kenyataan yang dibuat, para netizen khususnya para pelanggan berasa tidak puas hati dengan layanan yang diberikan pengarah urusan Foodpanda terhadap para rider.

Sehubungan dengan itu dilihat beberapa hashtag dan kempen boikot servis ini telah dimuat naik bagi menyarankan kepada orang ramai untuk tidak lagi menggunakan servis Foodpanda.

The big boss of FOODPANDA already released his statement on the riders salary issue.

The statement is very insulting & no respect against the workers.

I think this is the time for us to teach a big capitalist company like FOODPANDA.

Boycott & never use their service from now!

— khalid Ismath (@khalidismath) October 7, 2019

Sebagai #Yangberkhidmat,saya dipilih oleh rakyat & boleh dihukum oleh rakyat.

Sebagai korporat, mereka dibangunkan oleh pekerja/pengguna, & boleh dijatuhkan oleh pekerja/pengguna.

Hanya sokong korporat yang adil kepada pekerja & pengguna. https://t.co/js93ZiqPoe

— Syed Saddiq (@SyedSaddiq) October 7, 2019

Melihat kepada mereka yang terlibat sebagai rider Foodpanda terdiri daripada anak muda, YB Syed Saddiq sebelum ini telah mengadakan sebuah himpunan yang menghimpunkan rider Foodpanda di kediaman beliau bagi membincangkan masalah yang berlaku.

Terbaru, beliau telah memuat naik sebuah tweet dengan mengatakan kenyataan yang dibuat pengarah urusan Foodpanda sebagai angkuh. Tweet beliau turut mendapat sokongan yang tinggi daripada para netizen yang berpendapat yang sama.

Diharap masalah ini bakal menemui jalan penyelesaian baik dari segi syarikat mahupun rider. Selain itu, para pengguna juga berpeluang menggunakan beberapa lagi servis daripada syarikat lain yang turut menawarkan servis penghataran makanan.

Kami kongsikan kepada anda beberapa lagi artikel yang berkaitan dengan Foodpanda. Klik pautan dibawah untuk mengetahui dengan lebih lanjut.

Old Town White Coffee Berkolaborasi Dengan Foodpanda Lancar Oldtown 2Go

‘Rider’ Foodpanda Singapura Bakal Dipenjara Kerana Serang Rakan Sekerja

Penghantar Foodpanda OKU Ini Buat Netizen Sebak


Adegan Michelle Yeoh Sebut Pulau Langkawi Dalam Siri Star Trek: Discovery Kembali Raih Perhatian

2022 merupakan tahun paling hebat Tan Sri Michelle Yeoh selepas dia dinobat Ikon Tahun 2022 oleh majalah Time.

Semalam, Michelle Yeoh cipta satu lagi sejarah buat dirinya apabila dia dinobatkan pula sebagai pemenang Anugerah Golden Globe untuk filem yang menurut pengkritik merupakan persembahan terbaiknya dalam sesuatu karya, Everything Everywhere All At Once.

Ketika rata-rata netizen mengucapkan tahniah dan berbangga dengan pencapaian tersebut, ada juga netizen yang mempertikaikan mengapa rakyat Malaysia mahu claim pencapaian Michelle Yeoh.

Pandangan tersebut ternyata tidak dipersetujui oleh rakyat Malaysia yang lain. Rata-rata berkata Michelle Yeoh tidak pernah lupa beliau berasal dari Malaysia dan akan mempromosikan Malaysia sekiranya ada peluang. Contohnya dalam babak siri Star Trek: Discovery yang kembali dikongsi oleh peminat siri Star Trek di Malaysia.

In case you forgot pic.twitter.com/keENdRdQzQ

— Hail Greta Thunberg (@n_z_a_r_d) January 11, 2023

Dalam adegan itu, beliau yang memegang watak sebagai Captain Philippa Georgiou ditanya tentang tempat kelahiranya di bumi. “Jangan mengarut, Michael. Anda tahu saya dibesarkan di Malaysia.” Ketika ditanya lagi lokasi dengan lebih tepat, Michelle Yeoh menjawab Pulau Langkawi.

Walaupun ia hanya satu dialog yang ringkas, Michelle Yeoh boleh sahaja memetik nama-nama bandar besar lain yang ada di seluruh dunia seperti New York, Tokyo, London dan Paris. Tetapi beliau memilih untuk menyebut nama Malaysia dan Pulau Langkawi dalam siri tersebut.

A post shared by Michelle Yeoh 楊紫瓊 (@michelleyeoh_official)

Dalam perkongsian terbaharunya di Instagram, beliau rasa terharu dan berterima kasih kepada semua pihak yang menyokongnya sejak dari mula sehingga beliau memenangi anugerah hebat tersebut.

“Untuk Raja, Permaisuri dan Perdana Menteri di Malaysia juga keluarga saya di Hong Kong, saya sangat bersyukur kerana di sinilah pengembaraan saya sebagai pelakon bermula. Terima kasih untuk segala cinta, sokongan serta pengajaran berguna. Saya tidak dapat membalas semua mesej yang diterima. Terima kasih dan saya sayang anda semua,” tulisnya.


Pengaruh Drama Korea Antara Punca Remaja Bunuh Diri, Kenyataan Senator Ini Dikecam Netizen

Di Malaysia, boleh dikatakan ramai peminat drama dan penyanyi dari Korea. Lihat sahaja bagaimana drama Squid Game menjadi fenomena sehingga ada yang bermain permainan seperti dalam drama tersebut.

Menerusi perkongsian Harian Metro, dalam sesi perbahasan Rancangan Malaysia Ke-12 (RMK-12) di Dewan Negara semalam, Senator Mohd Apandi Mohamad telah membangkitkan isu dimana pengaruh drama Korea menjadi faktor kecenderungan bunuh diri dalam kalangan masyarakat terutama sekali golongan remaja.

PAS Senator Mohd Apandi claims that Korean dramas have contributed to teenage suicides in Malaysia.

He told the Dewan Negara, K-dramas tend to depict suicides as common for those who feel they have failed in life.

"Agree or not, when there’s a failure, there’s suicide.” pic.twitter.com/TfwsnUfXJ2

Pendapat Senator Mohd Apandi Mohamad disokong oleh Senator Fadhlina Sidek dimana ada drama Korea yang mengandungi elemen bunuh diri serta mengatakan sebenarnya banyak faktor yang menyebabkan golongan bawah umur membunuh diri. Malah, media juga memainkan peranan penting untuk melaporkan kejadian bunuh diri secara beretika.

Kenyataan tersebut mendapat perhatian netizen dan rata-rata netizen memberikan pelbagai reaksi berhubung isu terbabit. Ada netizen tidak bersetuju dengan pendapat tersebut dan mengatakan lebih banyak drama Korea yang memberi inspirasi.

Ada statistik? Takkan bentang kat parlimen with no statistik kot? It could be true disebabkan pengaruh drama and tak boleh juga diketepikan. But this one cakap seolah seolah drama Korea ni 90% menjadi faktor bunuh diri dalam kalangan remaja? Anyway, please give us the statistic. https://t.co/FO03DMNmRz

— yana🐇 | ia (@csbnrawrrr) October 13, 2021

rakyat ramai kena buang kerja, jalan lubang sana sini. Drama Korea jugak kau masukkan dalam parlimen. Alah bodoh nya menteri malaysia nie https://t.co/a3J6huGseJ

— farahkyu (hiatus) (@farahkyu) October 13, 2021

atleast ambil la kisah about teenagers mental health instead of salahkan k-drama. if we as teenager luahkan to our parents about our mental health , there will be 99.9% parents who gonna say that mental health is ridiculous for us FUCK YALL https://t.co/EwIZUSPEMK

— audrey | #FreeGFRIENDTrademark 📍 (@GFRIENDmoods) October 13, 2021

Hmmmmmm, but i learn a lot about mental health from korean drama meanwhile our school and university didn't care at all about it. Especially in this pandemic. All about submitting the assignments. That's what lead them to bad thoughts. It's suffocating https://t.co/7iS3P5Qiwk

— fiona🌼 (@PositiveTry) October 14, 2021

Bukan itu sahaja, para netizen juga mengatakan bahawa bukanlah drama yang mempengaruhi tetapi kesihatan mental tidak diambil peduli oleh sesetengah masyarakat. Malah, ada juga yang memandang serong terhadap individu yang sedang murung dan mengalami masalah mental.

Rata-rata netizen mengatakan seharusnya sebelum mengeluarkan kenyataan seperti itu, perlulah disokong dengan fakta dan statistik. Isu ini kini menjadi bualan netizen di media sosial.

Sementara itu, kami kongsikan beberapa artikel berkaitan industri seni Korea pada pautan di bawah ini.

Terlalu Minat Drama Korea, Gadis Ini Cipta Animasi Sendiri Dan Jadikan Dirinya Sebagai Watak Utama

Selepas Itaewon Class, Ini 5 Sebab Usahawan Muda Perlu Tonton Drama Korea Start-Up

Agensi ‘Pilih Kasih’ Larang Lisa Blackpink Hadiri Minggu Fesyen Paris, Peminat Tuntut Keadilan


Pengaruh Ibu Bapa Ke Atas Anak, Saya Bangga Dengan Legasi Abah

Abah seorang lelaki yang suka menyanyi lagu Hindustan klasik. Di dalam lori yang dipandu Abah, saya selalu berduet menyanyi bersama. Di telinga ini, suara Abah sangat merdu. Sudahlah Abah seorang arjuna kacak, pandai menyanyi pula. Jadi, anda janganlah pelik jika bakat menyanyi Abah turun pada saya. Eh! Haha.

Abah dan Mak tinggal di kampung. Ya, sangat kampung yang perlu masuk ke pedalaman. Bas pun tak masuk ke kampung ini. Kena hari Abah dan Mak lambat ambil dari sekolah ke stesen bas, menapaklah saya jalan berkilometer nak sampai ke kampung. Sebab itu zaman sekolah saya slim.

Membesar di kampung, mainan saya cuma lumpur dan selut sawah. Panjat pokok, main masak-masak, tembak-tembak dan keluar masuk hutan. Zaman itu kalau berkubang di dalam bendang, keseronokannya ibarat anak-anak sekarang mandi kolam di KLCC.

Balik rumah pasti kena libas dengan Mak sebab satu badan berselut. Nampak mata dan gigi saja. Berbanding Abah, Mak lebih garang dan tegas. Yang best, selepas kena libas, Mak akan suruh mandi dan hidangkan nasi panas dengan air teh suam.

Kami keluarga peniaga. Melalui perniagaan, Abah telah melahirkan beberapa lagi “Towkey” yang sekarang memiliki perniagaan sendiri. Abah sangat minat berkongsi ilmu. Abah suka bercakap dan melatih anak-anak muda dalam perniagaan.

Malangnya saya tiada bakat berniaga. Tapi apabila diberi peluang untuk bercakap dan berkongsi ilmu, saya tersangatlah seronok.

Sebab itu saya sangat gembira memegang jawatan sebagai pengurus sumber manusia (HR), selalu dijemput memberi ceramah motivasi dan perkongsian ilmu di pejabat.

Abah mempunyai aura dan pengaruh yang besar ke atas diri saya. Abah tak pernah pukul atau angkat tangan dengan anak-anak. Abah tidak pernah sesekali meninggikan suara pun. Tapi apabila abah berdehem, terus rasa kecut perut dan tak senang duduk.

Membantu abah meniaga, ikut abah naik lori masuk kampung ambil sayur adalah antara pengalaman yang tidak dapat saya lupakan. Waktu itu Abah bayar gaji, RM3-RM5 sehari bergantung kepada berapa ramai pelanggan pada hari itu.

Dari situ saya mengenal nilai wang. Segala wang gaji saya sorok dalam tin milo. Malam-malam sebelum tidur saya akan kira duit gaji. Dari RM3-RM5 menjadi belasan ringgit dan menjadi puluhan ringgit.

Saya mula faham konsep bergaji dan duit bukan senang untuk diperolehi. Saya mula faham konsep sikit-sikit lama-lama jadi bukit. Dan minat saya terhadap proses menabung mula berkembang secara semulajadi. Dari situ saya mula sukakan digit angka di dalam wang.

Zaman itu abah bawa telefon bimbit sebesar botol air. Hebat sangat! Mana ada orang kampung akak pakai telefon bimbit masa itu. Apabila pergi ambil sayur dari pembekal, Abah tugaskan saya pegang telefon bimbit glamour itu.

Fuh! Kembang hati saya apabila telefon bimbit berbunyi di depan orang. Ibarat setiausaha, saya tolong jawab panggilan telefon bimbit sebelum serahkan kepada Abah. Cayalah!

Saya mula belajar jadi berani apabila seronoknya berniaga di pasar malam. Saya jumpa macam-macam jenis orang. Abah juga bawa saya pergi Pasar Besar.

Abah dedahkan saya dengan negotiation skill. Abah sangat petah bercakap beberapa dialek Cina. Selalu apabila Abah negotiate, saya perhati dan belajar.

Abah ajar saya tegas jangan benarkan pelanggan tukar-tukar sayur. Bagi Abah, sesiapa yang tukar sayur adalah tidak jujur. Abah suruh saya cakap terima kasih apabila pembeli serahkan bayaran. Abah juga selalu pesan suruh hormat orang yang beri kita ilmu dan rezeki.

Melalui pendedahan sejak kecil, saya membesar sebagai manusia tak tahu malu. Demi ilmu, saya sanggup mendekati sesiapa saja. Demi belajar, saya sanggup rendahkan diri agar sang pintar ikhlaskan hati memberi tip dan kemahiran.

Kebanyakan masa, guru yang mendidik saya rela mengajar secara percuma. Mereka ini kebanyakannya adalah rakan sejawatan dan bos saya.

Walau sekecil atau sebesar benda, saya sering bertanya dan belajar. Dek kerana mereka yang menghalalkan ilmu, banyak kali juga Allah mudahkan saya mencapai matlamat tanpa ada halangan yang besar.

Masa saya sekolah menengah, Abah menunggang motosikal besar. Fuh! Sekampung dengar bunyi motosikal Abah. Apabila Abah ambil saya di stesen bas, saya rasa bangga tersangat.

Masa itu juga Abah pakai kereta Kembara. Mak aih berkilat-kilat menjalar di dalam kampung. Dan itu adalah Abah saya.

Di zaman tu, saya selalu bangga sebab Abah lelaki yang sangat kuat bekerja dan sentiasa terkedepan. Satu-satunya sikap yang membuat saya sangat cintakan Abah adalah dia tidak pernah mengeluh.

Melalui Abah, saya belajar untuk sentiasa bekerja keras, bersaing dan kedepan melebihi kawan-kawan. Dia selalu membuatkan saya berbangga dalam segala hal. Dan segala pengalaman ini saya gelar LEGASI ABAH.

Semasa pertama kali saya bekerja di Kuala Lumpur, Abah dan Mak hantar saya. Waktu itu umur saya 22 tahun. Saya tak sempat menganggur. Mana taknya tiga bulan sebelum habis belajar, saya mula mengendeng-ngendeng minta pensyarah tolong edit resume bagai.

Tamat saja belajar, seminggu kemudian saya dapat tawaran temuduga. Minggu kedua saya interview dan terus bekerja. Takut sangat apabila pertama kali sampai KL untuk bekerja. Gayat dan berdebar tengok bangunan besar-besar.

Tapi saya beranikan hati. Saya sentiasa ingin hebat dan terkedepan seperti Abah. Kali pertama dalam hidup saya nampak Abah menangis. Saya tahu, Abah risau tinggalkan anak dara di bandar besar memulakan hidup. Macam-macam Abah pesan.

Abah tinggalkan kereta untuk saya gunakan di KL. Dua tiga kali Abah peluk cium saya sebelum naik bas. Apabila bas mula bergerak, Abah tak pandang muka saya. Saya tahu Abah tak sanggup saya melihat Abah sedih. Selamat tinggal Abah!

Hari ini dah 13 tahun saya hidup di KL. Saya dah faham sangat selok-belok dan permainan di sini. Saya tahu Abah dah tak risaukan saya sebab dah ada arjuna beta yang sering menjaga saya.

Saya tahu Abah selalu bercerita pada kawan-kawan tentang saya. Abah bangga beritahu orang tentang pekerjaan saya. Abah bangga bercerita tentang beberapa hartanah yang saya miliki di usia muda.

Tapi Abah lupa bercerita satu perkara. Sebenarnya, saya hari ini tidak punya apa-apa kalau bukan kerana aura dan pengaruh hebat Abah ke atas saya. Aura Abah mencabar saya untuk berusaha menjadi lebih baik setiap hari.

Saya selalu bermimpi bahawa suatu hari nanti Double A juga akan menulis tentang saya. Sebab itu sekarang saya cuba bekerja kuat seperti Abah. Saya tabahkan hati dan cuba untuk tidak mengeluh jika ada kesusahan. Saya berusaha mendidik Double A agar sentiasa berdikari.

Saya mendidik Double A supaya berani bersuara. Dan saya yakin suatu hari nanti Double A akan menulis dan bercerita kepada anda semua. Double A akan menulis bahawa di sebalik kehidupan mereka, ada legasi seorang bonda. Percayalah, anda akan membaca nukilan Double A suatu hari nanti.

Saya mengajak anda semua memiliki cita-cita yang sama. Jom kita sama-sama berusaha, bekerja keras dan meninggalkan legasi buat anak-anak. Semoga suatu hari nanti anak-anak kita akan menulis tentang kita. Semoga setiap masa, anak-anak berbangga apabila bercakap tentang kita.

Dan ya, untuk meninggalkan legasi sebegitu, kita semua perlu melakukan sesuatu yang hebat. Sesuatu yang menjadi memori dalam ingatan. Sesuatu yang menjadi kebanggaan anak-anak. Sesuatu yang memerlukan pencapaian yang luar biasa.

Dan saya harap kita tidak menunggu esok. Bermula hari ini, kita akan membina legasi. Kita akan mendidik anak-anak. Kita mahu, setiap anak-anak kita bangga untuk bercerita tentang kita.

Yang paling penting, kita mahu setiap kenangan anak-anak mengenai kita digelar LEGASI ABAH atau LEGASI BONDA.

Seperti yang dijanji, ini saya kongsi gambar hobi Abah. Abah suka menghias laman rumah cantik-cantik. Dan yang berseninya, Abah susun batu ikut warna, saiz dan bentuk. Abah siap cuci dan berus batu hiasannya satu per satu. Memanglah Abah kan arjuna yang rajin dan gemarkan kesempurnaan.

Salam sayang dari anak seorang arjuna yang hebat (menaip sambil mengelap airmata).


Pengasas 99Speedmart Ambil Alih Francais Burger King Malaysia

Francais Burger King Malaysia yang sebelum ini dimiliki oleh Ekuiti Nasional Bhd (Ekuinas) telah dijual kepada pengasas 99SpeedMart, Lee Thiam Wah dan ahli Pemudah, Datuk Chua Tia Guan dengan harga RM74.6 juta kepada syarikat Newscape Capital Sdn Bhd yang dimiliki oleh Lee dan Chua.

Penjualan ini selesai dilakukan susulan dari proses penjualan bersama dengan BK Asiapac Pte Ltd, iaitu master franchisor bagi jenama Burger King di Asia Pasifik selepas menerima tawaran terbaik daripada Newscape dari segi harga. Newscape juga dilihat mempunyai kebolehan untuk mengembangkan potensi rangkaian Burger King dengan sumber kewangan yang mereka ada dan kebolehan mengendalikan operasi rangkaian.

Ekuinas menjual francais Burger King ini kerana mahu menstrukturkan semula portfolio makanan dan minuman agar dapat fokus dan mengembangkan segmen teras casual dining and beverage di bawah jenama Tony Roma’s, Manhattan Fish Market, New York Steak Shack, Coolblog dan San Francisco Coffee.

LIKE dan FOLLOW Vocket di Facebook serta Instagram


Pengasas Amazon, Jeff Bezos Umum Perceraian Selepas 25 Tahun Mendirikan Rumah Tangga

Pengasas platform jualan atas talian terkenal di dunia, Amazon, Jeff Bezos hari ini telah mengumumkan penceraian bersama isterinya McKenzie Bezos selepas 25 tahun melayari dunia perkahwinan. Pengumuman ini disampaikan oleh beliau sendiri melalui akaun rasmi Twitter miliknya.

— Jeff Bezos (@JeffBezos) January 9, 2019

Lelaki paling kaya di dunia tersebut turut mmberitahu beliau dan bekas isterinya akan menjadi rakan baik pasca penceraian. Beliau juga meluahkan rasa syukur kerana berkesempatan untuk melayari kehidupan bersama isternya yang juga merupakan seorang novelis sekaligus merupakan tulang belakang beliau sehingga mampu berjaya sampai detik ini.

Mengimbas kembali detik pertemuan pasangan tersebut yang berkenalan ketika pertama kali bersua pada sesi temuduga kerja dan akhirnya mmebuat keputusan untuk berkahwin pada tahun 1993. Tahun lepas, pasangan ini telah melancarkan projek kebajikan dikenali sebagai “Day One Fund” untuk keluarga gelandangan dan membina pra-sekolah untuk komuniti berpendapatan rendah

#RealDeal. Nak dapatkan handphone power 8GB RAM + 128GB Storage? Jom tonton video ini.


Pengasas Amazon Untung Lebih RM60 Bilion Selepas Wabak COVID-19 Melanda

Umum tahu, penyebaran wabak COVID-19 bukan sahaja membahayakan orang ramai malah turut melumpuhkan ekonomi hampir seluruh negara melibatkan pelbagai sektor dan industri.

Pandemik COVID-19 yang melanda ini ternyata turut memberi kesan kepada individu-individu terkaya dunia. Sebagai rekod, gabungan 500 orang terkaya dunia dilaporkan merosot kepada $533 bilion (RM2.32 trilion) setakat 23 Mac lalu.

Di sebalik sejumlah besar syarikat yang mengalami tekanan daripada pandemik COVID-19, masih terdapat pihak yang berjaya mengaut untung besar sejak wabak ini melanda.

Individu yang dimaksudkan adalah Jeff Bezos yang merupakan pengasas kepada syarikat Amazon. Siapa sangka, sejak perintah lockdown dijalankan, bisnes syarikat e-commerce ini terus mendapat sambutan hangat berikutan tabiat orang ramai yang memihak untuk membeli barangan secara atas talian.

Hal ini secara tidak langsung turut meningkatkan nilai saham Amazon sebanyak 5.3% sekaligus meningkatkan kekayaan beliau yang sebelum ini bernilai $124.7 bilion (RM542.64 bilion) sebelum wabak COVID-19 melanda kepada $138.5 bilion (RM602.70 bilion).

Seorang lagi individu yang berjaya mengaut untung besar-besaran pada musim COVID-19 ini sudah pastinya Eric Yuan yang merupakan pengasas kepada aplikasi Zoom.

Menawarkan servis video conference, aplikasi Zoom telah berjaya mengumpul daripada 10 juta pengguna kepada 250 pengguna dalam tempoh tiga bulan sahaja sekaligus memboleh Eric Yuan menjana pendapatan sebanyak $4 bilion (RM17.41 bilion).

Di sebalik berita buruk mengenai aplikasi Zoom, perkara ini tidak menghalang daripada Zoom mengumpul jumlah pengguna yang ramai.

500,000 Akaun Zoom Telah Digodam Dan Dijual Pada Pasaran Gelap

Google Haramkan Para Pekerja Daripada Menggunakan Zoom


Tawarkan Platform ‘Pelacuran’ Golongan Elit, Pengasas Aplikasi Sugarbook Ditahan Pihak Polis

Sejak akhir-akhir ini, isu menjadi sugar baby dan sugar daddy semakin hangat dibincangkan. Perbincangan ini menjadi semakin serius selepas terdapat sebuah laporan daripada aplikasi pelacuran golongan mengatakan Malaysia berada tangga ketiga di Asia teramai memiliki sugar daddy.

Bukan itu sahaja, dilaporkan beberapa universiti terkenal di Malaysia turut memiliki sugar baby yang terdiri daripada para pelajar yang sanggup mencari wang tambahan bagi memenuhi kehendak sugar daddy.

Sebagai usaha untuk mengekang aktiviti tidak bermoral ini, pihak berkuasa telah memilih untuk menahan pengasas kepada aplikasi Sugarbook di perkarangan kediaman beliau di Kuala Lumpur petang semalam.

Menurut Ketua Jabatan Siasatan Jenayah Selangor, Datuk Fadzil Ahmat, suspek berusia 34 tahun itu ditangkap pada jam 4.30 petang oleh sepasukan anggota dari Jabatan Siasatan Jenayah Ibu Pejabat Polis Kontinjen (IPK) Selangor dan Ibu Pejabat Polis Daerah (IPD) Shah Alam.

“Berdasarkan siasatan awal, suspek mengaku sebagai pengasas bagi aplikasi Sugarbook.

“Proses permohonan reman terhadap suspek yang beralamat di Pulau Pinang akan dilakukan di Mahkamah Shah Alam pagi ini. Selain itu, siasatan juga dijalankan mengikut Seksyen 372 Kanun Keseksaan kesalahan terbabit dalam kegiatan pelacuran,” jelasnya.

Diharap aktiviti yang tidak sihat dan tidak bermoral ini dapat dihentikan memandangkan aktiviti ini mampu memberi kesan kepada para pelajar serta hubungan kekeluargaan golongan elit.

Tular sekitar dua tahun lalu apabila aplikasi pelacuran golongan elit ini lulus diiklankan di Malaysia serta dipaparkan di jalan raya. Ketahui lebih lanjut dengan klik pautan di bawah.

Bagaimana Aplikasi ‘Pelacuran’ Golongan Elit Ini Lulus Untuk Diiklankan Di Malaysia?

Mahu Kekang Kegiatan ‘Sugar Baby’, Aplikasi Bakal Disekat Dan Tindakan Tegas Perlu Diambil

Malaysia Dilaporkan Sebagai Negara Ketiga Miliki ‘Sugar Daddy’ Paling Ramai Di Asia


Pengasas Bersama Apple Berminat Dengan Teknologi Skrin Boleh Lipat

Minggu ini kita menyaksikan dua jenama telefon pintar popular iaitu Samsung dan Huawei telah mengeluarkan dua model futuristik mereka iaitu Galaxy Fold dan Mate X. Masing-masing dilancarkan dengan penyertaan skrin yang boleh dilipat.

Teknologi yang diumumkan dua jenama ini turut mendapat perhatian pengasas bersama Apple iaitu Steve Wozniak. Melalui temuramah beliau bersama Bloomberg baru-baru ini, beliau turut menyatakan hasrat dimana beliau sentiasa mahukan telefon pintar dengan skrin boleh lipat.

Beliau turut meluahkan pendapat dimana inovasi jenama luar seperti Huawei dan Samsung turut membimbangkan Apple dimana jenama ini perlu bekerja lebih keras untuk kekal releven serta menjadi pilihan ramai pada masa akan datang.

Kenyataan beliau mungkin akan membuatkan Apple mengikut trend semasa untuk mengeluarkan telefon pintar dengan skrin boleh lipat. Persoalannya, berapakah harga yang bakal diletakkan Apple setelah Galaxy Fold ditawarkan pada harga RM8,135 manakala Mate X ditawarkan pada harga RM10,625?


Pengasas Bersama Bitcoin.com Jual Kesemua Bitcoin Miliknya

Jangan terlalu gembira dengan nilai Bitcoin yang naik mendadak ketika ini. Pengasas bersama salah satu laman Bitcoin terbesar di dunia Bitcoin.com telah menjual kesemua Bitcoin yang dimilikinya dan membuat kenyataan bahawa matawang kripto ini secara digitalnya ‘tidak berguna’.

Emil Oldenburg adalah chief technology officer (CTO) untuk Bitcoin.com menambah bahawa pelaburan dalam matawang kripto ini adalah pelaburan paling berisiko yang anda boleh lakukan. Ramai ketika ini yang gelap mata apabila melihat nilai matawang ini yang naik mendadak dan mahu membuat pelaburan tanpa berfikir panjang.

Emil mempunyai sebabnya yang tersendiri kenapa beliau berbuat demikian. “Kos untuk membuat pemindahan Bitcoin sangat mahal ketika ini. Jika saya menjual bitcoin ketika ini, setiap transaksi akan dikenakan cas USD50 (RM200+-) dan saya perlu menunggu sehingga 12 jam untuk transaksi ini berjaya. Bagi saya, ianya satu yang tidak dapat saya terima,” terang Emil.

Emil kini melabur dalam Bitcoin Cash selepas menjual kesemua Bitcoin miliknya. Bitcoin.com selepas ini akan berhenti membangunkan servis baharu untuk network Bitcoin lama dan akan memfokuskan kepada matawang kripto baharu iaitu Bitcoin Cash.

Tidak pasti apa perbezaan antara Bitcoin dan Bitcoin Cash buat masa ini tetapi bagi Emil, Bitcoin Cash adalah penyelesaian untuk masalah yang beliau hadapi dan akan menjadi masa depan matawang kripto ini. Tiada siapa yang tahu permainan pemain matawang kripto ini. Jadi melaburlah di saluran yang betul jika anda mahu berjinak dengan Bitcoin.


Pengasas Bersama Dan CEO Fave, Joel Neoh Umum Letak Jawatan

Pengasas bersama dan Ketua Pegawai Eksekutif (CEO) Fave, Joel Neoh, akan meletakkan jawatannya pada awal Mac, dua tahun selepas syarikat itu diambil alih oleh platform dagang India, Pine Labs, dengan harga USD45 juta (~RM199.33 juta).

“Saya bersyukur dapat bekerja dengan bakat-bakat terbaik di Asia Tenggara untuk membina Fave menjadi jenama dikenali ramai. Kini, satu daripada setiap tiga orang Singapura,dan jutaan pengguna di seluruh Malaysia, Indonesia, dan India menggunakan Fave setiap hari untuk pembayaran dan ganjaran,” kata Neoh dalam satu kenyataan.

Neoh adalah salah seorang usahawan-pelabur yang dikenali di Asia Tenggara. Pada tahun 2010, beliau bersama-sama individu lain mengasaskan platform pembelian berkumpulan GroupsMore di Malaysia, yang kemudian diambil alih oleh Groupon.

He plans to further contribute to the tech scene in Southeast Asia. https://t.co/ik4qPFO3Ta

Fave bermula daripada perkhidmatan langganan gim KFit pada tahun 2015 dan kemudiannya diberi nafas baharu apabila ia mengambil alih perniagaan Groupon di tiga negara di Asia Tenggara dua tahun kemudian.

Fave menawarkan e-kad, kad digital yang menyediakan pulangan tunai, serta sistem pembayaran digital, portal tawaran dan perkhidmatan bayar kemudian. Syarikat mula berkembang dengan mencatatkan jumlah transaksi tertinggi pada kadar pertumbuhan 40% setiap suku pada akhir tahun 2022.

Rakan kongsi Neoh, Yeoh Chen Chow, akan terus memimpin perniagaan tersebut bersama-sama dengan pengurus am Singapura, Avantika Jain, pengurus am Malaysia yang baru dilantik Aik Kuang Heng dan pasukan kepimpinan tempatan di Indonesia dan India.

Neoh akan terus aktif dalam industri teknologi serantau melalui pelaburan dalam lebih daripada 25 syarikat dengan peranan penasihat di Endeavor Malaysia, XA Network dan Universiti Sunway. Beliau juga merupakan salah seorang pelabur di Prenetics yang tersenarai di Nasdaq.


Pengasas Bersama Watak Spider-Man Meninggal Dunia Di Usia 90 Tahun

Tanpa Ditko, mungkin watak superhero terkenal Spider-Man tidak akan wujud ketika ini. Steve adalah pengasas bersama untuk watak Spider-Man bersama Stan Lee meninggal dunia di usia 90 tahun.

Beliau juga adalah insan yang turut sama menghasilkan watak Doctor Strange, juga bersama Stan Lee. Sedikit sejarah tentang Steve Ditko. Pada 1961, Ditko dan Stan mencipta watak Spider-Man untuk episod Amazing Fantasy No.15. Idea untuk pakaian, web shooter, rekaan warnan biru dan merah semuanya hadir daripada Ditko.

Steve Ditko. To all the confused people. pic.twitter.com/kW8tcdJ7Ce

Marvel sendiri pada ketika itu tidak menyangka watak Spider-Man ini akan menjadi hit di kalangan pembaca dan kemudiannya diberi tajuknya yang tersendiri, Amazing Spider-Man. Ditko juga membantu dalam menghasilkan watak-watak lain dalam siri Spider-Man antaranya Doctor Octopus, Sandman dan juga Green Goblin.

Pada 1963 pula, beliau bersama Stan menghasilkan pula watak Doctor Strange. Selepas beberapa ketika, Ditko meninggalkan Marvel Comics selepas pertelingkahan bersama Stan Lee. Ditko tidak menerangkan sebab beliau meninggalkan Marvel tetapi dikabarkan beliau kecewa kerana Stan Lee kurang memberi kredit kepada Ditko untuk watak Spider-Man dan Doctor Strange.

RIP – The Many Covers of Steve Ditko pic.twitter.com/YM56ukxMim

— Hill Illustration (@charliehillart6) July 7, 2018

Walaupun Stan Lee sentiasa menjadi wajah untuk Marvel Comics, tetapi pelukis serta penulis marvel seperti Ditko dan Jack Kirby turut mempunyai impak kepada Marvel Comics.

Ramai insan seni mengucapkan takziah kepada Ditko dan Spidey sendiri, Tom Holland mengucapkan takziah kepada Ditko menerusi laman Twitter. Tanpa Ditko, Stan Lee tidak mungkin dapat menghasilkan Spider-Man yang kita kenali ketika ini.

We all want to leave our mark on the world – this guy crushed it.He made so many people so happy and changed lives – most of all, mine!Thank you Steve – your life lives on man, thank you #SteveDitko

— Tom Holland (@TomHolland1996) July 8, 2018

Thank you Steve. Rest In Peace. pic.twitter.com/zuhxXDOl79

— Marvel Studios (@MarvelStudios) July 7, 2018


5 Sebab Saya Rasa ‘Menyesal’ Berkunjung Ke Adelia Hill Farm, Ulu Selangor

Saya dijemput oleh Tuan Eddy, pengurus villa ini untuk bercuti bersama-sama keluarga dan rakan di Adelia Hill Farm, Kalumpang.

Terletak di daerah Kerling, Ulu Selangor, perjalanan ke villa ini hanya mengambil masa 1 jam dari Kuala Lumpur.

Sebuah villa terletak di atas tanah berkeluasan 5 ekar, dan berada di puncak bukit, Adelia Hill memberi satu pengalaman berbeza.

Buka-buka sahaja daun pintu, saya dan suami berkata “Woah!” melihat pemandangan yang terbentang luas di samping rumah mewah yang dihiasi perabot dan kelengkapan yang trendy.

Tetapi saya ada sedikit rasa ‘menyesal’.

Semoga dengan perkongsian 5 sebab ini, ramai yang tidak mengulangi apa yang telah saya lakukan.

1. ‘Menyesal’ tidak jemput lebih ramai kawan dan keluarga

Villa penuh mewah ini menampilkan 4 bilik tidur, dengan 3 daripadanya dilengkapi katil bersaiz queen, dan sebuah bilik lagi dilengkapi dengan dua buah katil single.

2 daripada bilik-bilik ini dibina menghadap pemandangan bukit bukau yang terbentang luas. Bayangkan bangun-bangun sahaja tidur, anda dihidangkan dengan pemandangan yang magnificent. Memang sukar digambarkan perasaannya.

Dua bahagian ruang tamu, dan meja makan yang besar juga cukup sebagai ruang untuk bersantai bersama keluarga dan rakan-rakan.

Secara idealnya, 8 orang tetamu dapat dimuatkan dalam villa ini, tetapi jangan terperanjat, ia mampu menempatkan sehingga 20 orang tetamu!

Kami pula datang berenam – 4 orang dewasa, dan 2 orang baby. Hanya gunakan dua buah bilik.. maka krik krik krik lah jawabnya.

2. ‘Menyesal’ tidak buat BBQ

Salah satu strong point villa ini adalah deck-nya yang dibina dengan pemandangan saujana mata memandang. Kalau anda lihat ke bawah pula, anda dapat lihat anak sungai mengalir dengan penuh ketenangan.

Ruangan deck yang luas, dilengkapi perabot outdoor, dan BBQ pit elektrik – semuanya serba lengkap untuk anda ber-BBQ dengan keluarga dan rakan-rakan di sini.

Surprisingly, walaupun dikelilingi hutan yang menghijau, pada malam hari, kami masih boleh bersantai di luar tanpa takut digigit nyamuk. Saya dapat bayangkan betapa meriahnya kalau dapat berkumpul bersama-sama keluarga sambil menikmati hidangan di sini. Spotlight pun cukup terang untuk anda berborak-borak di luar dengan selesa.

Adelia Hill Farm juga mempunyai dapur yang serba lengkap! Saya buka setiap pintu kabinet dapur – dan terjumpa pinggan mangkuk, periuk, kuali, cawan dan gelas dan perkakasan dapur. Peti ais dua pintu, mesin air Coway, ketuhar gelombang mikro dan ketuhar oven (ya anda boleh baking!), segala-galanya lengkap untuk anda menyediakan makanan pelengkap BBQ, di dapur ini.

3. ‘Menyesal’ tidak berlama-lama di sini

Saya seronok kerana villa ini mempunyai ladang mini. Anak kecil saya memandang penuh minat kepada ayam-ayam yang bertenggek di atas pagar, burung unta yang bebas berjalan di kawasan ladang, angsa-angsa yang cantik dan jinak.

Terkekek-kekek anak ketawa apabila diberi peluang memegang arnab yang comel.

Burung merak, burung merak albino, ayam hutan, dan ayam ‘gergasi’ adalah sebahagian daripada haiwan eksotik yang dibela di ladang ini.

Saya menyesal kerana saya tidak sempat bermesra dengan seekor rusa yang datang menyapa sebaik sahaja kami sampai ke villa ini.

Mahupun berkunjung ke air terjun yang berhampiran.

4. ‘Menyesal’ tidak bawa kaki pancing

Adelia Hill Farm juga mempunyai kolam buatan yang diisi dengan ikan-ikan. 2 buah gazebo juga dibina sebagai tempat berteduh.

Ini ditambah pula oleh anak sungai semulajadi yang mengalir di dalam kawasan Adelia Hill.

Apabila Tuan Eddy bercerita boleh memancing di kolam ini, saya terfikir, “Dang, kan ke bagus kalau bawa ayah sekali ke sini.”

Kerana ayah – pemancing ikan tegar. Kalau bercuti berhampiran laut, sungai atau kolam, pasti dia tidak akan lupa membawa joran saktinya.

5. ‘Menyesal’ datang ke sini

Boleh dikatakan villa ini mengandungi banyak feature yang saya ingini dalam sebuah rumah idaman. Pembinaan dan rekaan dalaman yang menekankan konsep indoor-outdoor living.

Meja makan kayu dengan kemasan unfinished look, diseimbangkan oleh kerusi kayu panjang dan kerusi besi berbentuk dram. Ianya kelihatan rustik dan etnik, pada masa yang sama.

Ruang tamu dengan televisyen besar, perabot Bali, yang digabungkan bersama-sama sofa moden.

Penggunaan perabot kayu yang kaya dengan unsur-unsur tradisi, digabungkan pula oleh unsur-unsur moden dan natural.

Ruang-ruang diisi dengan teliti, menjadikan villa besar ini tidak kelihatan kosong mahu pun padat.

Bau kayu kayan yang menjadi bahan binaan utama rumah ini.

Kerana itulah, saya kata saya ‘menyesal’ datang ke sini.

Kerana saya akan selalu terbayang-bayangkan keindahan dan kecantikan villa di sebalik 1001 pemandangan dan pengalaman menarik yang ditawarkan.

Kalau anda mahu rasa ‘menyesal’ seperti saya, bercutilah bersama keluarga di Adelia Hill Farm, Kalumpang segera.

Adelia Hill Farm terletak di Kampung Pasir Putih, 44100 Kerling, Selangor, Malaysia. Hubungi 019-7577239 (Eddy) untuk maklumat lanjut.

BACA: 7 Resort Dengan Kolam Renang Di Selangor Untuk Percutian Beramai-Ramai


Pengasas Bitcoin Palsu Disaman Sebanyak RM39 Bilion

Menyoal tentang Bitcoin, mungkin ramai yang mampu menerangkannya dengan baik begitu juga dengan potensinya. Pengasasnya iaitu Satoshi Nakamoto seringkali menjadi tanda tanya orang ramai berikutan pemilihan beliau untuk menghilangkan identitinya daripada pihak tertinggi.

Terbaru, seorang individu bernama Craig Wright telah mengaku dirinya sebagai pengasas Bitcoin. Lebih serius, beliau telah disaman sebanyak $10 bilion (RM39 bilion) oleh firma David Kleiman berikutan penipuan yang dibuat oleh Wright pada tahun 2013.

Difahamkan Craig Wright juga gagal untuk membuktikan beliau adalah ‘Satoshi Nakamoto’ yang sebenar selepas sisatan dibuat meskipun mempunyai mesin melombong Bitcoin. Berdasarkan undang-undang, Craig Wright bakal dikenakan jumlah bayaran saman yang tinggi kerana melanggar hak harta intelek.

Setakat ini nasib dan masa depan Bitcoin masih lagi menjadi tanda tanya. Mampukah harga Bitcoin terus melonjak berikutan keselamatan yang ditawarkannya atau sebaliknya.

Baca lagi: Lelaki Ini Ramal Bitcoin Akan Bernilai ‘Zero’ Tidak Lama Lagi


Bagaimana Bonia Dibangunkan Oleh Seorang Anak Penoreh Getah

Lebih 60 tahun lalu, seorang penoreh getah di Melaka memperoleh 9 orang anak termasuk yang sulung bernama Chiang Sang Sem.

Disebabkan kemiskinan, Chiang berpindah ke rumah bapa saudaranya di Penang ketika usia baru mececah 15 tahun untuk bekerja kilang beg tangan bapa saudaranya itu.

Di situ dia belajar melukis beg, menggunting, menjahit hingga siap sebuah beg tangan dengan upah RM15 sebulan.

Kemudian dia merantau ke Singapura pada tahun 1971 dan bekerja membuat beg di sebuah kilang yang lebih besar dengan gaji $60 sebulan.

Pada tahun 1974, dengan berbekalkan simpanan sebanyak $1,200 dan meminjam lagi $3,800 daripada saudara maranya, Chiang membuka sebuah kilang kecil di republik itu dengan tujuh pekerja.

3 daripadanya adalah adik-adiknya sendiri. Chiang bayar mereka sehari $1 dengan dia sendiri tidak bergaji untuk beberapa bulan.

Di kilang itu, Chiang beli sebuah mesin jahit terpakai, bekerja 15 jam sehari dan tidur di atas katil lipat di kilangnya. Dia sendiri hantar beg yang ditempah kepada pelanggannya dengan menaiki sebuah motorsikal.

Sejak itu Chiang tidak berpaling lagi. Dari hanya sebuah motorsikal, dia akhirnya dapat membeli sebuah kereta Datsun, kemudian Mazda akhirnya sebuah Mercedes-Benz!

Pada tahun 1978, dia bersama 80 pekerjanya berpindah ke Johor Bahru dan mula menghasilkan beg-beg tangan untuk syarikat-syarikat besar.

Menyedari potensi untuk menghasilkan beg jenamanya sendiri, Chiang berpindah pula ke KL dan sebelum membuka butik pertama mereka di Singapura dan seterusnya di kampung halamannya, Melaka.

“Pada tahun 1979, saya melawat Bologna, Itali. Dari situ terlintas dalam kepala saya. Bologna, Bologna. Ya, Bonia!,” katanya sewaktu diminta menceritakan bagaimana dia mengambil keputusan untuk menggunakan nama BONIA sebagai nama produknya.

Baca: Pengasas CalaQisya Berkongsi Bagaimana Kehidupan Beliau Sebelum Memiliki 3 Cawangan Butik

Namun bagi Chiang, kejayaan yang dinikmatinya adalah hasil daripada kesukaran dan kepayahan yang dilaluinya selama ini.

Ketika berlaku krisis kewangan pada tahun 1997, dia terpaksa menutup kilangnya di Singapura dan menjual banyak hartanya semata-mata untuk membayar hutang.

Dia tidak boleh tidur berhari-hari mengenang nasib diri dan perniagaan yang dibangunkannya selama ini.

Sampai satu ketika, dia pernah ke padang golf semata-mata untuk melupakan sekejap masalah yang ditanggungnya. Tambah menyedihkan, salah seorang anaknya meninggal dunia kerana terlibat kemalangan jalan raya.

Semasa wabak SARS melanda pada tahun 1993 pula, jualan BONIA jatuh hampir 50 peratus!

Semua ini mengajar Chiang supaya lebih berhati-hati dengan pengaliran wang keluar masuk dan betapa pentingnya untuk mempunyai wang tunai yang besar.

Setelah melalui pengalaman yang cukup perit itu, Chiang nekad untuk bangun dan bekerja keras semula.

Baca: Pengasas TheLorry Dedahkan Kegagalan Startup Pertama

Hasilnya, Chiang kini dah pun mempunyai 3 buah kilang termasuk di China dengan tenaga kerja kesemuanya mencecah 7,000 orang!

Dia juga sudah mewujudkan 13 lagi jenama produk selain daripada BONIA, antaranya SEMBONIA dan CARLO RINO. Kini hasil jualan Bonia semakin menghampiri angka RM1 bilion setahun.  Salute Mr. Chiang!

Baca lagi: Tanpa Pelajaran Tinggi, Beliau Berjaya Bangunkan Padini Dan Vincci Hingga Terkenal


Pengasas CalaQisya Berkongsi Bagaimana Kehidupan Beliau Sebelum Memiliki 3 Cawangan Butik

Nota Editor: Pengalaman awal bagaimana beliau memulakan dan membangunkan perniagaan ini telah dikongsikan oleh Tuan Hazwan Faiz, pengasas bersama jenama CalaQisya dan The Calashoes khas untuk disiarkan di Vocket.

Sewaktu meneliti coretan ini jelaslah lelaki ini mempunyai semangat melawan yang kental terhadap segala cabaran.

Vocket mengucapkan terima kasih kepada beliau atas perkongsian ini. Semoga ia turut menjadi inspirasi buat anda yang ingin mula berniaga.

Saya adalah pemilik bersama The Calashoes dan juga sebahagian daripada peneraju Calaqisya Sdn Bhd. Tahun ini, genaplah 4 tahun saya beserta keluarga berhempas pulas dalam membangunkan syarikat kecil namun berbisa ini.

Pelbagai kepuasan dalam berniaga yang saya dapat dan tidak dinafikan pelbagai rintangan serta dugaan juga saya lalui sepanjang 4 tahun ini.

Kesemua ini bukanlah boleh saya petik di atas dahan seperti buah mempelam yang ranum, ia adalah perjalanan yang sukar.

Bila saya perhatikan kini, begitu ramai yang begitu rakus untuk mula berniaga. Tidak cukup dengan membuka perniagaan secara online melalui Facebook atau Instagram, malah ada yang terus mula dengan langkah besar dengan membuka butik.

Ini dilihatkan sebagai satu budaya yang bagus tetapi, saya mahu beritahu yang berniaga bukanlah hobi ataupun suatu minat yang datang seperti kita tiba-tiba minat hendak makan durian dan selepas tu rasa muak dan bertukar kepada makan buah lain.

Perniagaan bukanlah dunia yang boleh dibuat main-main ataupun yang penuh dengan seronok seperti mana yang selalu dibayangkan.

Berniaga adalah perkara yang mulia jika kita betul faham perniagaan itu. Berniaga adalah perkara yang suci jika kita tahu maksud sebenar perniagaan itu.

Dan ia bukanlah seperti mahu bagi tahu dunia yang siapa yang paling nombor satu, siapa paling laris jualan jubah dalam satu hari, siapa yang paling ramai orang beratur dihadapan butik dan siapa yang paling handal dalam segenap perkara.

Bagi saya, berniaga adalah satu tapak untuk saya kenal siapa diri saya sendiri. Di sinilah saya akan tahu adakah mampu atau tidak untuk saya terima ujian.

Bagilah saya cerita sedikit sebanyak bagai mana saya mula berniaga secara kasar supaya kau orang tahu untuk sampai ke tahap yang hebat, bukan satu perjalanan yang lancar.

Saya adalah graduan master. Saya habis buat master ketika umat Islam semua tengah bersedia nak sambut bulan puasa pada tahun 2011.

Tamat sahaja saya dari hal UTM, saya ambil keputusan untuk lepak di KL kerana saya rasa lagi mudah nak uruskan The Calashoes yang ketika itu masih namanya Calaman.

Kenapa saya tidak mahu mencari kerja tetap? Puas saya mencari dan banyak jawapan yang sama saya dapat, ‘over qualified’ . Lagipun bukan jiwa saya bekerja dengan orang.

Pada masa yang sama juga, mudah untuk saya bantu Yana dalam hal perihal Calaqisya. Saya tumpang rumah sewa kawan saya, Azry. Saya kenal dia pun di UTM. Kita orang sama sama lepak di UTM.

Dalam rumah sewa tu, ada 2 orang lagi menyewa. Majid dan Amat. Majid dan Azry ni kerja dia jadi jurutera. Amat pula kerja dekat restoran Subway.

Amat dari Pahang dan dah 5 tahun merantau ke KL untuk bekerja. Saya pula selamba kering tak ada kerja tetap dan hanya mengharapkan pendapatan hasil menjual kasut secara online.

Ketika itu, berapa sangatlah yang saya dapat. Nama pun belum orang kenal. Selain online, saya juga kena turun padang ke bazar-bazar sekitar KL atau Selangor.

Saya tak tahu kenapa saya berani betul buat keputusan yang hilang akal ni. Ikutkan lagi sedap lepak rumah mak ayah saya di Seremban.

Makan senang dan tidur pun enak. Tapi saya ada cakap dekat mak yang saya tak nak kerja bawah orang sebab saya susah nak dengar cakap orang.

Lagi-lagi bila benda yang disuruh tu langsung tak masuk akal. Saya akan protes dan rebel. Saya suka melawan dan bergaduh.

“Kau buat la apa yang bagus, jangan buat benda haram sudah la”, mak kasi nasihat.

Saya tahu mak sebenarnya risau dan tak berapa nak setuju dengan keputusan saya. Mak siapa tak nak anak kerja jawatan yang bagus-bagus dalam syarikat yang hebat?

Saya lepak rumah Azry hanya bermodalkan bantal dan selimut. Azry bagi pinjam dia punya tilam. Saya tidur depan tv dekat ruang tamu. Rumah sewa tu bukannya besar mana. Rumah jenis flat dekat Wangsa Maju.

Lepas seminggu saya lepak rumah Azry, saya mula rasa segan. Lepak macam hotel. Pagi saya keluar dan malam baru balik untuk tidur. Saya tengok Azry dan budak lain buat tak peduli dengan saya.

Saya ada juga perasaan nak tanya ok ke tidak, saya lepak rumah dia orang. Tapi bila fikir balik, gila apa nak tanya tengah orang dok bagi duduk percuma kot. Lantak situ.

Untuk menghilangkan rasa bersalah, saya tolong kemas rumah dia orang. Bila semua pergi kerja, saya akan basuh cawan, sapu sampah dan kadang kadang cuci tandas.

Bila cukup bulan, saya hanya ada RM50 untuk saya bagi pada Azry sebagai duit sewa rumah. Amacam? Haram jadah tak perangai saya? Duduk rumah sewa tapi bayar RM50 sahaja.

Saya tumpang rumah sewa Azry memang sehelai sepinggang. Nak makan memang kena catu betul-betul. Silap kira, memang minum air kosong.

Biasanya, sebelah malam sebelum tidur, saya mesti bayangkan makanan yang sedap sedap supaya saya tidur dalam keadaan yang tak lapar. Saya tak banyak duit nak makan betul-betul.

Bukanlah saya tak ada duit langsung nak makan, cuma saya nak kumpul modal untuk saya tambah stok saya.

Saya memang bermula dari bawah. Modal awal yang ada hanya RM500. Untuk berniaga kasut dengan modal sebanyak itu memang dikira sedikit sangat. Tiada pilihan, saya kena ikut kata orang, sedikit-sedikit lama-lama banyaklah.

Kalau saya makan roti belah pagi, bolehlah saya makan mamak belah malam. Kalau saya makan best sikit belah pagi, nanti malam memang saya minum jelah.

Untung jualan yang saya dapat, banyak saya pusing balik jadi modal. Saya kumpul sikit-sikit. Kalau keluar buat bazar, selalu dapatlah makan benda best sebab dapat untung lebih dari biasa.

Rumah sewa dekat Wangsa Maju ni, kedudukan dia dekat bawah bukit. Untuk sampai ke rumah, saya kena turun tangga yang curam.

Selain menggunakan tangga, saya juga boleh ikut laluan bukit yang curam. Laluan ini kena melompat longkang yang dalam dan hanya ada ranting pokok sahaja tempat untuk memaut. Potensi untuk berguling jatuh adalah tinggi. Lebih-lebih lagi jika selipar yang saya pakai sudah haus tapakya.

Saya selalu angkut semua barang-barang niaga saya menggunakan tangga yang satu itu. Berat barang tak usah ceritalah. Sehinggakan suatu hari saya terduduk semput akibat pernafasan yang kurang stabil.

Kena jugalah masukkan gas oksigen dalam paru-paru bila saya pergi Hospital Kuala Lumpur. Itu semua tidak mematahkan semangat saya untuk menjadi warga KL yang sejati.

Mak selalu suruh saya cari kerja tetap yang stabil. Mungkin mak kesian kot tengok saya. Walaupun saya tidak cerita dekat mak, tapi power seorang mak siapa yang tahu.

Saya bukan tidak hendak kerja tetap. Walaupun sijil master cantik dalam fail, saya hanya simpankan ia dalam almari sahaja. Saya memang jenis tak boleh tahan bila orang suruh-suruh. Ini menunjukkan yang saya adalah seorang yang boleh tahan keras kepala.

Nasib baik kawan serumah saya semua baik hati. Jenis tak kisah janji saya tak buat benda haram. Kadang kala, saya naik segan dengan budak-budak rumah.

Bila waktu pagi, semua sibuk bersiap nak pergi kerja. Saya tenang minum kopi depan laptop tengok drama. Untuk mengelakkan rasa segan yang tebal, saya selalu bersiap sama pagi tu seolah olah saya ada tempat kerja yang saya perlu pergi.

Saya bangun sama macam dia orang, mandi dan pakai bedak yang istimewa. Bezanya dia orang pakai baju kemas siap baju masuk dalam seluar slack, saya cuma pakai t-shirt dan seluar jeans lepas tu bersila depan laptop tangan pegang cawan mata tengok skrin.

Ada orang bagitahu suruh saya buat pinjaman bank. Sebenarnya, bank hanya akan kasi pinjam pada orang yang ada duit sahaja. Gila apa bank nak bagi pinjam dengan orang yang dia tak yakin boleh bayar balik pinjaman tu sekali dengan faedah.

Mana ada iklan bank yang tulis ‘kami menolong orang susah’. Saya pergi juga jabatan kerajaan atau separuh kerajaan yang ada bagi pinjaman pada peniaga kecil.

Tapi semua kena lalui proses perit. Kena masuk kursus, kena isi borang yang entah apa-apa dan banyak gila proses yang memualkan. Kesudahnya, entah dapat ke tidak.

Itulah sebabnya saya lebih rela untuk kumpul sikit demi sedikit dan Alhamdulillah sekarang, saya masih lagi menggunakan teknik yang sama tanpa sedikit pun bantuan dari bank atau pinjaman dari mana-mana jabatan kerajaan ataupun swasta.

Bila sistem ini saya amalkan, saya dapati benda ini bagi saya satu kesedaran yang bukanlah benda yang senang untuk saya berada dikedudukan yang saya ada sekarang dan saya lebih berhati-hati dan tidak cepat lupa diri.

Untuk pengetahuan, Tuan Hazwan Faiz merupakan  salah seorang daripada 5 speaker yang akan berkongsi pengalaman bagaimana mereka membangunkan perniagaan di Vocket Talk siri ke 3 yang bakal berlangsung pada 10 Oktober 2015 di MaGic, Cyberjaya.

Kejayaan beliau membangunkan jenama CalaQisya dan The Calashoes daripada bawah sehingga telah berjaya membuka 3 butik iaitu di Shah Alam, Ipoh dan Johor Bahru boleh dijadikan contoh bukan saja oleh mereka yang ingin terlibat dalam industri fesyen tetapi juga oleh setiap usahawan.

Anda boleh mendengar perkongsian lanjut daripada Tuan Hazwan Faiz serta barisan speaker lain di Vocket Talk 3 dengan mendaftar di link ini  http://vckt.co/vockettalk3

LIKE dan FOLLOW Vocket di Facebook serta Instagram


Pengasas Cap Kipas Udang Meninggal Dunia

Tiga bulan selepas pemergian pengasas Kicap Jalen, rakyat Malaysia pada hari ini dikejutkan dengan berita pemergian pengasas Cap Kipas Udang iaitu Datuk Lambak Mohamed. Dilaporkan Allahyarham meninggal dunia pada jam 9.15 pagi di kediamannya yang bertempat di Larkin Jaya pada hari ini.

Berita berkenaan dikongsikan oleh ahli keluarganya yang berkongsi kesedihan atas pemergian Allahyarham. Menurut cucunya, Amiza Abdul Aziz, jenazah Allayarham Datuk Lambak Mohamed telah selamat dikebumikan di Tanah Perkuburan Kebun Teh pada jam 12.30 tengah hari tadi.

Difahamkan Allayarham yang meninggal dunia pada usia 100 tahun ini tidak mempunyai menunjukkan sebarang komplikasi penyakit malah sihat-sihat sahaja sebelum ini. Allayarham meniggalkan balu Datin Rogayah Jusoh yang berusia 94 tahun beserta 12 cahaya mata.

Untuk pengetahuan, produk keluaran syarikat Zara Foodstuff Industries Sdn Bhd sudah mulai bertapak sejak 1987 serta terus menjadi pilihan hampir setiap keluarga di rumah terutamanya produk kicap Habhal’s Cap Kipas Udang. Semoga Datuk Lambak Mohamed dicucuri rahmat ke atas rohnya dan ditempatkan dalam kalangan orang yang beriman.

Kami kongsikan juga berita kematian pengasas jenama Kicap Jalen yang meninggal dunia pada Februari lalu.

Jatuh Kerana Berita Palsu, Sos Aminah Hassan Kembali Berdiri Semula


Pengasas Dyson Beli ‘Penthouse’ Termewah Di Singapura Bernilai RM223,587,000

Pengasas jenama pembersih hampagas dan pengering rambut terkenal Dyson, James Dyson mencipta satu rekod baharu dengan pembelian rumah jenis Penthouse termahal di Singapura. Aset terbaharu milik James dan isterinya itu merupakan aset kedua yang dimiliki di Singapura selepas membeli sebuah rumah yang terletak di Boulevard Vue, Orchard Road bulan lepas.

Menurut media tempatan, Business Times menyebut penthouse tersebut merupakan salah satu aset termahal di Singapura disebabkan oleh kedudukan unit tersebut yang mempunyai pemandangan yang amat menarik. Business Times turut menyebut unit tersebut bernilai USD54,000,000 (~RM223,587,000).

Penthouse tersebut terletak di Wallich Residence tersebut menjadi salah sebuah kawasan rumah termahal disebabkan lokasinya yang terletak di tengah-tengah bandar Singapura. Setiap unit mempunyai kemudahan seperti infinity pool, jacuzzi, tempat BBQ dan lift persendirian.


Pengasas Habib Jewels Meninggal Dunia Di Usia 92 Tahun

Datuk Habib Mohamed Abdul Latif yang terkenal dengan perniagaan barangan kemas Habib Jewels telah menghembus nafas yang terakhir pagi tadi setelah 2 minggu koma akibat terjatuh dalam bilik air. Berita tersebut disahkan sendiri oleh cucu allahyarham, Mohamed Shamer Shahul Hameed.

Allahyarham menghembuskan nafas terakhir pada jam 4.26 pagi tadi di kediamannya dan jenazah beliau akan disolatkan di Masjid Kapitan Keling selepas Zohor nanti. Jenazah allahyarham akan dikebumikan di Tanah Perkuburan Islam Jalan Perak. Allahyarham meninggalkan 5 cahaya mata, 9 cucu dan seorang cicit.

Allahyarham memulakan perniagaannya pada tahun 1958 dengan hanya bermodalkan RM3,800 di Pulau Pinang. Pada tahun 2015, allahyarham dikurniakan dengan Tokoh Maal Hijrah daripada kerajaan negeri Pulau Pinang. Al-Fatihah.


Pengasas Hausboom Kongsi Pengalaman Menaja Ahli Politik

Berkali-kali aku tegur usahawan-usahawan muda agar tidak langsung berharap pada ahli-ahli politik, baik yang tua atau pun yang muda. Sebab kalau namanya ahli politik, daripada parti mana pun, perangai najis mereka tetap sama.

Semenjak menjual air botol ni, aku dah tak ambik pusing pasal politik dan ahli-ahlinya. Cuma kadang-kadang diorang ni akan cari aku minta sponsor, buat program atau nak menumpang publisiti.

Mana yang aku rasa ok aku akan support contohnya seperti inisiatif promosi produk di media sosial Syed Saddiq Syed Abdul Rahman. Sebabnya, team aku kaji follower profile dia dimana dengan 1.7 juta pengikut pasti akan beri impak positif kepada promosi produk aku. Kena dengan target pasaran aku.

Pegawai KBS yang contact aku bagitau pasal program ni. Katanya minta aku sponsor produk untuk mesyuarat kabinet. Time tu menteri akan “baca profil usahawan dan akan promosi di instagram peribadi beliau”.

Dua benda yang aku tekankan adalah baca profil and promosi di instagram peribadi beliau. Aku pegang dua-dua ni. Sebab waktu tu aku fikir, boleh la menteri-menteri kabinet ni jadi pushing power untuk bantu produk aku penetrate convenient stores besar-besar, hypermarket dan stesen minyak yang kerek-kerek menindas produk usahawan muda Malaysia ni. Promote kat instagram bunyinya bodoh je tapi buat siapa yang tahu, kita sanggup bayar beribu untuk influencer post produk kita.

Maka aku pun setuju. Buat profil cantik-cantik, siap ada custom made card dimana kami memilih ala-ala music zine. Pekerja saya sanggup stay up tak tidur siapkan semua. Tau-tau sahaja la level team aku kalau nak buat something tu. Mesti buat kaw-kaw punya. Kami memang look forward for this!

Akan tetapi, kalau manifesto pun ahli politik boleh kencing, takkanlah janji yang ini dia akan tunaikan pulak? Produk aku diletakkan atas meja mesyuarat kabinet. Profil aku tidak dibaca. Produk aku tidak diletakkan di instagram beliau seperti yang dijanjikan.

Ada aku kisah? Aku cuma haramkan setiap titis air dari botol aku dan aku haramkan setiap titis peluh team aku sahaja. Selepas 2 bulan, ada seorang pemilik produk datang jumpa aku. Meluah perasaan pasal kena tipu dengan Syed Saddiq. Juga pasal program yang sama. Dia lagi kesian la sebabnya produk dia kategori premium. Kos pun tinggi. Dah bagi free lepas tu takda apa yang jadi pun.

Dia bagitahu, ada ramai lagi yang YB Syed Saddiq “manifesto-kan”. Selaku bekas Presiden Persatuan Usahawan Luar Bandar Malaysia (RBC), naluri fighter aku terhidup kembali. Aku paham benar usahawan muda punya pengorbanan dan kesanggupan ni macam mana. Aku rasa bertanggungjawab nak membela mereka.

Aku tulis surat kepada Syed Saddiq dan Timbalan Pengarah yang berkaitan minta penjelasan dan nampaknya tiada respon dari menteri. Timbalan Pengarah je minta maaf berjela-jela. Kesian pulak aku.

Selang beberapa hari, pegawai KBS hantar gambar Syed Saddiq minum air aku yang telah aku haramkan. Aku garu kepala. Untuk apa? Adakah aku kena post sendiri gambar dia ke di instagram peribadi aku yang cuma 900 follower tu?

Tapi aku memilih untuk bersabar sahaja. Dah namanya politikus. Tiba-tiba, ada beberapa jembalang tag aku di instagram YB Syed Saddiq. Nak tahu apa? Dia tengah promote kek coklat atas inisiatif yang sama! Gebang benda sama iaitu bawak mesyuarat kabinet dan promosi di instagram peribadi dan sebagainya

Dia ni dah macam tengah jalankan skim kumpul product usahawan muda sebab nak makan dan minum percuma atau apa? Paling best, punya panjang video promosi dia kali ni. Kalau dapat dia buat untuk SEMUA produk usahawan yang dah jadi taik dalam perut dia tu memang bagus la.

Rupa-rupanya, itu produk tersebut milik Exco permuda bersatu! Yaa tuan-puan, produk Kroni YB Syed Saddiq. Patutlah dia bersungguh-sungguh mengotakan janji. Penat sahaja beribu-ribu orang like komen ucap tahniah atas “inisiatif bagus untuk anak muda” atau “cenggini aaaa menteri muda”. Anda semua kena kencing!

Dah 4 bulan. EMPAT BULAN aku dan yang lain bagi. Haramm. Apa? Harapan baru? Babi. Apa? Menteri muda bantu orang muda? Babi. Ahli politik paling jangan permainkan golongan usahawan. Apatah lagi golongan usahawan muda. Ini bangsa melawan.

Kami job creators. Kami tidak bergantung pada ahli politik. Apa bendera pun tak peduli. Kami penggerak ekonomi walau sesemput mana pun keadaan semasa. Jangan main-main. YB Syed Saddiq, better jadi babi daripada jadi ahli politik penipu penindas orang muda. At least, babi tu ada juga orang bela, ada juga kegunaan.

Berikutan perkongsian yang dibuat saudara Azri Zahier Azmi, YB Syed Saddiq turut mengeluarkan respon mengeluarkan status terbaru beliau di Facebook bagi berkongsi niat beliau dalam mempromosikan produk usahawan tempatan.


Pengasas Jenama Kate Spade Bunuh Diri

Ianya satu berita yang mengejutkan kepada dunia fesyen terutamanya untuk peminat setia jenama Kate Spade. Kate Spade ditemui meninggal dunia di usia 55 tahun.

Pereka fesyen berkenaan yang terkenal dengan ciptaan beg tangannya dan juga bekas editor majalah menggantung diri di pangsapurinya di Park Avenue, New York.

Menurut laporan, Kate Spade sempat meninggalkan satu nota untuk anaknya yang berusia 13 tahun yang ditulis tangan. Antara isi kandungan note tersebut tertulis It’s not your fault (Ini bukan salah anda) yang merujuk kepada anak perempuannya.

Jenama Kate Spade New York memulakan perniagaannya pada tahun 1993 dan membuka butik rasmi pertamanya 3 tahun kemudian. pada ketika ini, Kate Spade New York mempunyai 140 butik di Amerika Syarikat dan 175 cawangan lain di seluruh dunia.

Terkenal dengan rekaan beg serta pakaian yang cantik, artis dan selebriti ternama seperti Kate Middleton, Taylor Swift dan Zooey Deschanel antara yang pernah menggayakan beg dan pakaian daripada jenama ini.

Walaupun sudah tidak bersama jenama Kate Spade New York secara terus (Liz Claiborne mengambil alih jenama ini pada 2007), legasi yang ditinggalkan Kate Spade akan terus hidup di hati peminat setia jenama ini.

— kate spade new york (@katespadeny) June 5, 2018


Pengasas Jenama Kenzo Meninggal Dunia Akibat Komplikasi COVID-19

Pereka serta pengasas jenama fesyen Kenzo, Kenzo Takada meninggal dunia akibat komplikasi COVID-19 di usia 81 tahun.

Berita tersebut turut disahkan oleh laman rasmi Kenzo. Rata-rata individu yang mengenali Takada secara dekat menzahirkan rasa sedih mereka dengan berita tersebut.

AN ODE TO OUR FOUNDER 🙏🏻🖤 It is with immense sadness that KENZO has learned of the passing of our founder, Kenzo Takada. For half a century, Mr. Takada has been an emblematic personality in the fashion industry – always infusing creativity and color into the world. Today, his optimism, zest for life and generosity continue to be pillars of our Maison. He will be greatly missed and always remembered. “It is with great sadness that I have learned the passing away of Mr Kenzo Takada. His amazing energy, kindness, talent and smile were contagious. His kindred spirit will live forever. Rest in peace Master.” [email protected]

A post shared by  KENZO (@kenzo) on Oct 4, 2020 at 9:27am PDT

At a time when everything can seem very dark, it's worth remembering the legacy of Kenzo Takada, the great designer who died today of Covid, and who believed in joy: "Fashion is not for the few — it is for all the people. It should not be too serious." https://t.co/8FHk8RfnkO

— Vanessa Friedman (@VVFriedman) October 4, 2020

I know Kenzo fashion work because Taeyang and GD. He was very important for them in fashion around 2014. I wish they could still on contact those past years. RIP such an amazing human and artist. pic.twitter.com/jp2MHXsD95

— YG's kids mom🇲🇽 (@winkonpink12) October 4, 2020

Dikenali dengan rekaan serta penggunaan corak warna warni, Takada adalah pereka fesyen pertama dari Jepun yang berjaya mendapat perhatian pentas peragaan di Paris. Beliau berpindah ke Perancis pada 1960an dan seterusnya mengembangkan jenama Kenzo ke seluruh dunia.

Artis ternama Hollywood seperti Rihanna sehinggalah dunia K-Pop seperti Big Bang pernah menyarung persalinan daripada jenama Kenzo. “Saya adalah peminat jenama ini sejak tahun 1970an lagi. Saya merasakan beliau adalah seorang pereka yang hebat dan lain daripada yang lain,” kata Sidney Toledano, CEO syarikat induk Kenzo; LVMH Moët Hennessy Louis Vuitton.

Kenzo Takada dilahirkan di Himeji, Jepun pada tahun 1939. Pada tahun 1965, beliau berhijrah ke Perancis menaiki kapal dan terus menjadikan bandar Paris tempat tinggalnya.

Beliau mula menempa nama pada tahun 1970an dan melancarkan siri pakaian untuk lelaki pada tahun 1983. Pada hujung tahun 1980an, beliau mula melancarkan siri pakaian yang lebih kasual; Kenzo Jeans dan Kenzo Jungle yang menjadi kekuatan jenama tersebut sehingga kini.

Ini beberapa berita lain dalam dunia fesyen. Baca lagi pada pautan di bawah.

BAPE STORE® MALAYSIA DI Suria KLCC Kini Dibuka Secara Rasmi

Bagaimana Seorang Budak Kecil Beri Idea Untuk Kikuo Ibe Hasilkan Model G-SHOCK

Pandora Hadir Dengan Koleksi Star Wars Edisi Terhad Pasti Buat Peminat Teruja


Pengasas Jenama Off-White™ Sertai Louis Vuitton

Betapa hebatnya pengaruh pengasas Off-white™, Virgil Abloh dalam dunia fesyen dunia ketika ini. Jenama fesyen terkemuka dunia, Louis Vuitton (LV) baharu sahaja melantik Virgil sebagai pengarah artistik untuk bahagian menswear jenama itu menggantikan pereka fesyen sebelum ini, Kim Jones.

Selepas Kim Jones tidak lagi bersama jenama LV, kerusi pereka fesyen di LV kosong dan nama Virgil meniti di mulut peminat fesyen Eropah sebagai individu yang akan menggantikan Kim Jones. Pemilihan Virgil ini sudah boleh diduga kerana beliau mempunyai pemikiran dan idea kreatif yang boleh membantu jenama berkenaan pergi lebih jauh. Virgil mengesahkan berita ini dengan posting yang “SIMPLE” ini di Instagram.

A post shared by @virgilabloh on Mar 25, 2018 at 9:43pm PDT

Kim Jones turut mengucapkan tahniah kepada Virgil melalui akaun Instagram miliknya. Walaupun Kim tidak lagi bersama LV, Kim terus disambar jenama mewah Dior untuk menjadi pengarah artistik baharu jenama berkenaan.

Virgil berjaya membawa jenama Off-white™ beliau setaraf dengan jenama fesyen mewah yang lain dalam beberapa tahun sahaja. Mungkin akan ada kolaborasi Louis Vuitton x Off-white™ di masa akan datang? Kita tunggu dan lihat.

Congratulations to to my friend Virgil !!! Love and respect

A post shared by  mrkimjones (@mrkimjones) on Mar 25, 2018 at 9:58pm PDT


Pameran Koleksi Adidas Terbesar Di Malaysia Akan Berlangsung Hujung Minggu Ini

Kalau anda tiada rancangan apa-apa hujung minggu ini, bolehlah ke Adidas Three Stripes Maniacs 2017 (TSM2017) yang akan berlangsung di University Malaya Art Gallery. Pameran TSM2017 ini adalah pameran Adidas terbesar di Malaysia yang menghimpunkan kaki-kaki ‘sneakers’ atau kasut kasut limited edition keluaran Adidas.

Memasuki tahun kedua penganjuran, TSM merupakan acara yang dianjurkan peminat Adidas sendiri, dengan dana sendiri tanpa bantuan dan tajaan badan korporat. Mereka mengeluarkan wang dari poket sendiri untuk menganjurkan pameran ini supaya orang ramai berpeluang untuk melihat kasut-kasut yang jarang dijumpai di Malaysia.

Dianggarkan lebih daripada 200 kasut yang dimiliki collectors Adidas dari seluruh Malaysia akan dipamerkan, malahan ada model kasut yang dikatakan begitu terhad dan ada juga yang tidak pernah dilihat pun di pasaran. Antaranya model Adidas Borneo ini serta model-model vintaj  city series yang lain seperti Rio, Dublin dan banyak lagi.

Paling menarik adalah kedatangan collector legendary Adidas dari Berlin, Quote. Beliau begitu popular dikalangan collector sehingga Adidas sendiri pernah mengeluarkan model kasut khas untuk Quote yang direka berdasarkan model popular ZX. Dengar-dengar Quote juga ada bawa 5 pasang kasut khas dari Germany di mana nilai 5 pasang kasut ini adalah RM80 ribu! Kalau ianya terus dari koleksi Quote, saya percaya ianya pasti sangat rare.

@saschakrautz visited me 3 years ago at my home. (you'll see its my home because i wear #adilette) /// www.saschakrautz.com

A post shared by adidas connoisseur (@qu0te) on Dec 13, 2016 at 2:19am PST

Bukan sahaja pameran, demonstrasi cara penjagaan kasut juga akan diadakan esok. Kalau anda ada kasut vintaj Adidas yang sudah luntur warna, esok boleh belajar cara-cara untuk dye kembali kasut anda tu. Barulah nampak lebih fresh dan menawan. Tidak lupa juga penjual Adidas terkemuka Malaysia akan turut membuka booth pada pameran ini. Kalau-kalau anda memang sedang sedang mencari kasut Adidas edisi khas, kenalah datang esok. Siap sedia ongkosnya sahaja.

Dari model vintaj hinggalah ke Yeezy akan dipamerkan esok. Yuran masuk pameran ini adalah RM10. Yuran masuk ini pun untuk cover kos persiapan pameran ini sahaja sebenarnya. Memang jarang-jarang berlangsung pameran sebegini dan harap anda tidak lepaskan peluang untuk hadir ke pameran ini. Tag dan ajak rakan anda join pameran ini esok. See you guys tomorrow!

Three Stripes Maniacs 2017 (TSM2017)
Lokasi: Universiti Malaya Art Gallery (Ada dalam aplikasi Waze)
Tarikh: 25/ 26 March 2017
Bayaran masuk: RM10/sehari

Can't wait for Malaysia. See you in Kuala Lumpur next weekend! art by @eiscreamsandwich /// check my insta story when i'm over there!

A post shared by adidas connoisseur (@qu0te) on Mar 16, 2017 at 2:09pm PDT

Aturcara majlis. #tsm17 #adidastrefoilmalaysia #adidasexhibition #adidas #kualalumpur #universitymalaya

A post shared by Zulfadli Mohamad Sabri (@eiscreamsandwich) on Mar 20, 2017 at 6:59pm PDT


Pengasas Kicap Jalen Meninggal Dunia

Pengasas jenama Kicap Jalen kegemaran ramai, Datuk Haji Ab. Jalil Bin Hj Long telah kembali ke Rahmatullah petang tadi di Hospital Pakar Puteri Johor Bahru. Jenazah akan dikebumikan selepas Isyak di Tanah Perkuburan Taman Kebun Teh.

Berita berkenaan dikongsi di laman rasmi Facebook Kicap Jalen dan rata-rata ahli keluarga dan pekerja berkongsi kesedihan atas pemergian Allahyarham.

Allahyarham memulakan perniagaan produk makanan pada tahun 1981 dan resipi kicap yang dihasilkannya tidak berubah dan menjadi pilihan ramai hingga kini.

Teringat dialog "Kalau takde kicap Jalen kita terpaksa batalkan ekspedisi kita ini". إِنَّا للهِ وَإِنَّا إِلَيْهِ رَاجِعونَ https://t.co/HUQMbuCHhD

Ramai yang pastinya tidak dapat melupakan dialog iklan jenama Kicap Jalen yang catchy dan sering dimainkan di corong radio. Semoga Allahyarham Ab. Jalil dicucuri rahmat ke atas rohnya dan ditempatkan dalam kalangan orang yang beriman.

Pagi tadi, industri hiburan Malaysia dan Indonesia turut dikejutkan dengan berita kematian Ashraf Sinclair. Takziah diucapkan kepada keluarga Allahyarham.

Pelakon Malaysia Dan Indonesia, Ashraf Sinclair Meninggal Dunia

Jatuh Kerana Berita Palsu, Sos Aminah Hassan Kembali Berdiri Semula


Pengasas Marlboro Pecat Pekerja Untuk Melabur Dalam Industri Vape

Percaya atau tidak, ini memang berlaku. Altria Group, syarikat tembakau paling besar di Amerika yang juga pengasas jenama Marlboro akan mengecilkan bilangan pekerja mereka di mana langkah itu akan memberi penjimatan USD300 juta setahun. Duit dari penjimatan itu akan mereka laburkan ke dalam industri yang sedang giat berkembang : rokok elektronik atau “vape”.

Altria(sebelum ini dikenali sebagai Philip Morris) walaupun mengawal lebih daripada separuh jualan industri rokok tembakau di Amerika, mereka tetap mengambil langkah untuk memecat pekerja disebabkan jualan suku akhir tahun lepas mereka merosot sebanyak 2.6 peratus. Tidak diberitahu jumlah spesifik berapa orang yang akan dipecat, Altria komited untuk melabur wang syarikat ke dalam industri rokok elektronik.

Dengan peningkatan perokok di Amerika, syarikat tembakau di Amerika sentiasa mencari jalan untuk meningkatkan keuntungan mereka. Strategi paling popular dalam dekat lalu adalah untuk mengembangkan perniagaan mereka terutamanya di Asia kerana undang-undang berkenaan rokok adalah tidak terlalu ketat(undang-undang menghisap rokok di tempat kerja dan pengiklanan). Terbaru, syarikat tembakau mula mengeluarkan sendiri jenama rokok elektronik mereka.

Masih banyak tempat di Amerika yang melarang vape di tempat awam. Tetapi ianya mungkin berubah jika di masa hadapan kerajaan Amerika mengubal undang-undang khas untuk vape. Buat masa ini, syarikat Altria nampak masa depan rokok eletronik di mana ianya bakal menjadi pilihan utama berbanding rokok kotak traditional suatu hari nanti.

Sama seperti di Amerika, di sesetengah tempat di negara kita vape masih tidak dapat diterima oleh umum. Jika ianya alternatif untuk berhenti rokok, mana tahu kerajaan akan mengubal undang-undang khas untuk vape? Kita tunggu dan lihat. Sementara itu, terus “Vape ON”.

BACA: Lelaki Ini Mampu Membayar Hutang Dengan Hasil Jualan Vape Secara Majoriti

P/S: Leonardo DiCaprio pun turut support “vape on”


Pengasas Off-White™ Didakwa ‘Curi’ Idea Pereka Fesyen Independent

Walaupun rekaan Virgil Abloh sering kali dijadikan inspirasi oleh jenama yang ada di seluruh dunia, namun Virgil sendiri tidak terlepas daripada dakwaan ‘meniru’ rekaan pereka fesyen daripada luar.

Dalam perkongsian gambar oleh laman Instagram Diet Prada, persamaan yang jelas boleh dilihat pada koleksi terbaru Off-White™ apabila ada antara rekaan yang dipersembahkan mirip rekaan seorang pereka fesyen muda, Punkzec.

Another men’s fashion week, another @off____white collection with cherry picked references from indie streetwear labels? This time, the designs in question are a yellow graffitied ensemble from Cologne-based @colrsbaby by @punkzec , who showed his AW18 collection at @arisefashionweek in Lagos in April 2018, and a graphic from Manchester label @gramm . It could be a coincidence, but Virgil has been known to swipe designs from the fans he meets, some of who happen to be young creatives themselves. Interestingly enough, @punkzec met Virgil prior to one of his presentations in Paris in 2017. Think they talked design? • #colrsbaby #punkzec #arisefashionweek #lagos #streetwear #graffiti #hypebeast #hype #virgilabloh #offwhite #streetstyle #wiwt #ootd #gramm #hoodie #sweatshirt #manchester #cologne #snobshots #dietprada

A post shared by  Diet Prada ™ (@diet_prada) on Jan 18, 2019 at 8:58am PST

A post shared by  Gramm. (@gramm) on Nov 30, 2018 at 3:41am PST

Satu lagi rekaan dikatakan mengambil inspirasi daripada jenama dari Manchester, Gramm. Sekali pandang memang nampak hampir serupa tetapi untuk versi Off-White™, ianya hadir dengan corak yang berbeza. Diet Prada sememangnya sangat vokal dalam mencari dan mengkritik kesalahan yang ada dalam dunia fesyen dan tiada jenama yang selamat daripada pemerhatian Diet Prada.

Setiap rekaan yang wujud dalam dunia ini mempunyai sumber inspirasi dan Virgil juga tidak terlepas daripada menjadikan rekaan pereka fesyen lain sebagai inspirasi untuk koleksi beliau. Mungkin ianya hanya satu kebetulan? Hanya Virgil sahaja yang tahu.


Bermula Sebagai Penjual Kad SIM, Pengasas OYO Kini Berjaya Kuasai Rangkaian Hotel Terbanyak Dunia

Enam kali gagal berniaga. Suatu ketika dahulu duit beliau hanya berbaki RM2.50 di dalam akaun bank. Diminta keluar dari rumah sewa. Tiada ijazah dan tidak mewarisi kekayaan keluarga. Lahir daripada keluarga sederhana, berhenti belajar semata-mata mahu mengejar impian.

Beliau ialah Ritesh Agarwal, pemuda India berusia 26 tahun yang menjadi billionaire hanya dalam masa enam tahun. Pemilik jenama OYO Rooms yang menjalankan perniagaan hotel bajet terkenal di dunia.

Tak ramai usahawan muda yang ada jiwa seperti Ritesh Agarwal, beliau tahu apakah yang beliau mahu dan kejar. Misinya jelas matlamatnya tidak pernah berubah. Beliau berhenti belajar bukan bererti membenci pendidikan, tetapi berpindah pembelajaran daripada universiti formal kepada universiti realiti.

Beliau memilih jalan yang berbeza daripada rakan-rakan sebayanya untuk memperoleh hasil yang berbeza. Realiti menjadi gurunya.

Bisnes ialah dunia yang macam-macam boleh terjadi. Orang biasa boleh jadi luar biasa. Banyak perkara yang kita tidak sangka dan jangka boleh terjadi. Tiada siapa yang boleh mendakwa cara beliau yang paling berkesan atau berhasil.

Ada businessman boleh buah RM1 juta setahun, ada yang boleh buat RM10 juta sebulan. Akan tetapi Ritesh Agarwal boleh buat $1 billion (RM4.19 bilion) dalam masa enam tahun. Berniaga hal yang tidak dapat diramal keadaannya. Ia bukan bergantung kepada kepandaian semata-mata, tetapi usaha dan kebijaksanaan. Siapa rajin dan bersungguh-sungguh akan menang.

Siapa sangka budak yang berusia 13 tahun bernama Ritesh Agarwal ini dulunya penjual kad SIM dan tinggal di bandar kecil yang terkenal dengan daerah kemiskinan tanpa kelengkapan canggih akhirnya boleh jadi billionaire termuda selepas Kylie Jenner? Apakah kekuatannya sehingga boleh berjaya sedemikian rupa? Beliau jawab mudah, “kerja kuat”.

Asal kejayaan Ritesh Agarwal bermula daripada idea yang kecil iaitu perasaan kecewa terhadap perkhidmatan hotel bajet yang kotor dan mahal di India.

Beliau melihat masalah sebagai peluang untuk mencapai impiannya, bukan untuk menjadi billionaire tetapi untuk menyelesaikan masalah orang berkelana seperti dirinya yang sangat memerlukan penginapan atau hotel bajet dengan harga murah dan kebersihan yang standard. Terkini, beliau mempunyai 43,000 buah rangkaian hotel di serata dunia.

Ritesh Agarwal tahu kebersihan adalah produk yang sangat dituntut oleh semua orang. Kebersihan adalah masalah utama yang terdapat di hotel-hotel di seluruh negaranya dimana beliau menawarkan penyelesaian sekaligus menjadi resipi kejayaan beliau.

Untuk bergelar jutawan selesaikan dahulu RM 1 juta masalah orang dan sekiranya ingin menjadi billionaire, selesaikan dahulu RM 1 billion masalah orang. Lagi banyak kita menyelesaikan masalah orang, lagi berkembang perniagaan kita.

Dalam bisnes banyak perkara yang kita tidak sangka sebenarnya boleh menjadi produk perniagaan yang laris. Kita selalu memikirkan hal-hal yang besar apabila mahu memulakan perniagaan, sedangkan tujuan sesuatu perniagaan adalah menyelesaikan masalah asas manusia terlebih dahulu. Carilah masalah orang dan selesaikannya, itulah namanya perniagaan.

Sebaris kata Ritesh Agarwal, “Nasihat saya kepada orang lain dalam situasi yang sama adalah untuk mempercayai naluri seseorang, bersifat terbuka untuk belajar dan mengembang dan yang paling penting adalah mengelilingi diri anda dengan mereka yang sentiasa dipenuhi idea atau wawasan”.

Ketahui lebih lanjut bagaimana OYO mampu menjadi rangkaian hotel dunia dalam tempoh 6 tahun.

Bagaimana OYO Mampu Menjadi Rangkaian Hotel Terbesar Dunia Dalam Tempoh 6 Tahun

Wanita Di Malaysia Peroleh Pendapatan Sebanyak RM159 Juta Dengan Airbnb


Pengasas Sendayu Tinggi Kongsi Cara Beretika Hasilkan Produk Kecantikan Yang Selamat

Hari ini penjualan suplemen dan produk kosmetik di Malaysia semakin berkembang bagaikan cendawan tumbuh selepas hujan. Namun rata-rata produk yang dikomersilkan tidak mempunyai kelulusan dari pihak Kementerian Kesihatan Malaysia.

Rozita Ibrahim atau lebih dikenali sebgai Bonda Rozita yang juga merupakan pengasas jenama Sendayu Tinggi berkongsi perjalanan beliau dalam membangunkan jenama tersebut sehingga menjadi salah satu produk tempatan yang dipercayai semenjak dahulu lagi.

Prof Dr Teow Sun Siew (penyelidik microbiology )sebelum sy pasarkan meluas produk ST..Dia ajarkan sy percent campuran juga sahkan bahan2 sy buat tu selamat..gambar ni 1996 ( produk awal st sy pelan2 buat jual secara promosi dr ofc keofc atau kenalan dekat . sy belajar sendiri je x ikuti mana2 kursus dlm formula..pasaran..marketing..PR..dn bila ST naik sy susun plan 10 tahun kedepan dgn Yati memudahkan sy plan utk ST..kami ke luar negara cari lg advance ttg herba dn kosmetik . Sy tau sy xda kelulusan yg setanding dlm sains utk org pandang produk sy bagus..memadai sy buat sscara jujur dn kaji produk sy selamat atau x . Xmudah nak jual atau yakinkan org ttg produk jamu atau herba..Sy makan sendiri tapi sy tetap tak yakin apa sy buat..Kalau dah hantar kaji macam ni sendiri sy lega lah ..sy nak amalkan dulu wlu produk sendiri pun kalau x test kita xtau apa kimia dn steriod tumbuhan ni bahaya atau x utk organ dn buah pinggang manusia . Selalu dalam hati sy kata " Kalau sy xnak mati disebabkan bazir duit beli/ salah makan produk..benda sama orang lain pun xnak mati macam apa sy rasa..Maka buat produk bukan macam jual goreng pisang..Jujur sy akui sy rasa makin sy belajar makin sy rasa bodoh dn kurang ilmu..Sy tetap byk kurang dlm apa juga bidang . Herba yg kita guna akarnya ada E coli mecury raksa juga ada dlm tumbuhan..Maka ilmu2 dr org lain yg lebh bagus sy kena explore..Sy cabar diri sy jgn sampai sy jd pengasas yg xberilmu hingga sampai mudaratkan org lain..ilmu Allah luas dan cari..tp jgn lupa cari keberkatannya . Xke universiti bukan maksud sy hadkan pembelajaran sy..Maka sy cari guru2 ajar sy sorang2 dan dekat2

A post shared by  ROZITA JRM OFFICIAL (@bondarozitaibrahim) on Aug 26, 2018 at 9:48pm PDT

Beliau berkongsi satu gambar beliau bersama seorang penyelidik mikrobilogi, Prof Dr Teow Sun Siew yang membantu beliau untuk menghasilkan kandungan atau komposisi herba yang selamat untuk digunakan sebagai bahan utama produknya. Tambahnya lagi, beliau bersama anaknya Noor Hayati atau lebih dikenali sebagai Yatie Sendayu Tinggi mengembara sehingga ke luar negara untuk mempelajari dengan lebih mendalam mengenai herba dan produk kosmetik.

Menurut beliau, tindakan tersebut diambil kerana beliau ingin memberikan keberkesanan kepada pengguna produk beliau dan memastikan produk tersebut tidak memberi kesan negatif terhadap organ dan buah pinggang pengguna. Beliau tidak mahu menjaddi pengusaha produk yang tidak berilmu sehingga memudaratkan kesihatan pengguna.

“Kalau saya tidak mahu meninggal dunia disebabkan membazir wang untuk membeli atau salah membeli produk, tentu sahaja pengguna berfikir perkara yang sama”, katanya dalam caption gambar tersebut.

Untuk pengetahuan, pengguna boleh mengesahkan status kelulusan KKM sesuatu produk dengan melayari portal Bahagian Regulatori Farmasi Negara (NPRA).


Pengasas SkateMalaysia Beri Penjelasan Bagaimana Adik Fatin Terpilih Untuk Ke Sukan Asia 2018

Umum pasti sudah tahu tentang kisah atlet sukan skateboarding (papan luncur) negara yang pertama kali bertanding untuk kejohanan besar di Sukan Asia Indonesia.

Secara tiba-tiba, ramai yang menjadi pro dan memberi komen negatif terhadap persembahan adik Fatin Syahirah. Jika sebelum ini Pa’din Musa dan Joe Ipoh menyatakan sokongan terhadap adik Fatin, kini seorang lagi ‘otai’ dalam sukan skateboarding tempatan bersuara tentang isu ini.

Wan Kedah menerusi tulisan panjangnya di Facebook menjawab segala persoalan yang dilontarkan oleh netizen terhadap persembahan adik Fatin. Wan berkata di dalam komuniti skaters di Malaysia, tiada yang mengecam adik Fatin malahan memberi 100% sokongan kepada adik Fatin.

Wan menambah, jika anda mengenali adik Fatin secara dekat, skil beliau lebih hebat berbanding mana-mana skaters lelaki yang ada di Malaysia. Gugup di aksi pertama peringkat antarabangsa adalah perkara biasa. Lagi-lagi beliau baharu berusia 16 tahun.

Beliau juga menjawab bahawa adik Fatin layak untuk mewakili negara selepas lulus melalui saringan persatuan Malaysian Extreme Sports Association (MESA) dan tiada ‘kabel’ digunakan.

Menjawab isu sukan skateboarding menghabiskan duit Kementerian Belia Sukan (KBS), Wan menerangkan skateboarding adalah sukan baru yang dimasukkan dlm Asian Games dan juga Olimpik di Tokyo pada 2020. Jadi kesemua atlet Malaysia adalah dalam kategori atlet kategori B.

Kategori itu adalah atlet yg belum ada profil atau pencapaian tinggi dlm ranking dunia atau Asia atau mana-mana sukan Olimpik. Semua atlet kategori B yang bertanding di kejohanan luar adalah di bawah tanggungan sendiri baik daripada segi penerbangan, penginapan dan yuran pertandingan.

Apabila dikatakan jurulatih tidak bagus, netizen sekali lagi silap kerana jurulatih yang dilantik adalah Joe Ipoh, skateboarder yang disegani dalam scene skateboarding tempatan. Tiada isu jurulatih tidak bagus dalam hal ini.

Wan juga meluahkan rasa kecewa dengan cara pengulas sukan membuat ulasan ketika aksi adik Fatin. Wan turut menambah pengulas Indonesia lebih banyak menyatakan sokongan dan kata-kata semangat di sepanjang aksi adik Fatin.

Wan menutup tulisannya dengan berkata komuniti skateboarding Malaysia memberi 100% sokongan kepada atlet negara yang mewakili negara di Sukan Asia 2018.

Moga tulisan ini menjadi eye opener buat rakyat Malaysia memandang sukan ini dengan lebih serious kerana jika persediaan rapi dibuat, pingat emas mungkin disumbangkan atlet negara di temasya Olimpik Tokyo 2020 nanti.


Pengasas ‘SpongeBob SquarePants’ Stephen Hillenburg Meninggal Dunia

Pencipta siri kartun megahit Nickelodeon ‘Spongebob SquarePants’, Stephen Hillenburg telah meninggal dunia di usia 57 tahun akibat penyakit Amyotrophic lateral sclerosis (ALS) di mana penyakit ini menyebabkan kematian neuron yang mengawal otot di dalam badan.

Beliau telah banyak menulis, menghasilkan dan mengarahkan karya SpongeBob SquarePants yang mengembirakan setiap generasi anak-anak dan keluarga di setiap pelosok dunia. Siri SpongeBob SquarePants membuat kemunculan pertama di kaca televisyen pada 1 Mei 1999.

Watak-watak dalam animasi SpongeBob SquarePants dan dunia Bikini Bottom akan sentiasa diingati penonton dengan penyampaiannya yang bersahaja sambil menerapkan nilai optimisme, persahabatan dan daya imaginasi yang tidak terbatas.

Terlalu ramai orang yang bersedih atas pemergian beliau di dalam dunia hiburan ini kerana banyak budi dan jasa yang telah beliau curahkan dalam memberikan kegembiraan kepada seseorang individu pada zaman kanak-kanak mahupun dewasa.

💛 We are sad to share the news of the passing of Stephen Hillenburg, the creator of SpongeBob SquarePants. Today, we are observing a moment of silence to honor his life and work. 💛

— Nickelodeon (@Nickelodeon) November 27, 2018

Another great one lost, Stephen Hillenburg creator of sponge Bob died today at the age of 57, we will see you again when the 'A few moments later' screen fades away, thank you for everything you will be missed 🙏😢 pic.twitter.com/UXDgnhh3JI

— BossLogic (@Bosslogic) November 27, 2018

RIP Stephen Hillenburg. Thanks for everything. https://t.co/xJQEflmSne

— Ernest Prakasa (@ernestprakasa) November 27, 2018

Tiada lagi karya baru yang akan dihasilkan dalam siri SpongeBob SquarePants, namun sumbangan beliau telah banyak diperolehi oleh rata-rata masyarakat yang menonton siri SpongeBob di seluruh negara.


Suami Isteri Ini Kuasai Startup Teknologi Di Indonesia

Dua startup terkenal di Indonesia iaitu bukalapak.com dan hijup.com rupa-rupanya dipelopori oleh sepasang suami isteri muda bernama Achmad Zaky dan Diajeng Lestari.

Achmad Zaky merupakan pengasas Bukalapak, sebuah platform e-dagang yang dibina pada tahun 2010. Setahun selepas itu, isterinya, Diajeng Lestari menubuhkan platform jualan dan editorial untuk fesyen Muslim iaitu HijUp. Kini, Bukalapak menerima 2 juta sehari pengunjung dan HijUp menerima lebih 500,000 pengunjung setiap bulan.

Bukalapak yang bermaksud “buka kedai” di Indonesia ini telah dibangunkan oleh Achmad Zaky sewaktu dia masih di universiti lagi. Dia tidak menyangka permulaan sebuah hobi ini telah bertukar menjadi salah satu laman e-dagang terbesar di Indonesia dengan capaian trafik 2 juta sehari.

Achmad Zaky mempunyai cita-cita yang besar terhadap Bukalapak yang beroperasi mirip kepada eBay. Apatah lagi 50 juta orang Indonesia melayari Facebook setiap hari. Itu petanda satu potensi yang besar. Dia turut menjadikan platform e-dagang China, Alibaba sebagai contoh buat Bukalapak.

“Alibaba adalah kelas yang sama berbanding dengan Weibo atau Facebook,” katanya. “Saya percaya pemain Indonesia, dan terutamanya Bukalapak, akan pergi ke arah itu.” ujar Achmad Zaky lagi.

Jika anda tidak puas hati atau ada rasa kelompongan di dalam sesuatu hal, ambil tindakan proaktif dengan menyediakan solusi kepada hal tersebut tanpa menunggu atau mengharap kepada orang lain.

Itulah yang telah mendorong Diajeng Lestari menubuhkan HijUp apabila berasa kecewa kerana tidak banyak pilihan untuk muslimah berhijab sepertinya bergaya. Tambahan pula, kesesakan lalu lintas yang mencengkam trafik di Jakarta adalah sangat teruk. Jadi tidak mudah untuk keluar membeli-belah.

Dia mengutarakan idea kepada suaminya Achmad Zaky yang ketika itu sedang menjaga operasi Bukalapak. Achmad menasihatkan Lestari untuk memulakan sesuatu di internet dan dari situ lahirlah HijUp.

“Sasaran pasaran kami adalah saya: Seorang wanita Islam, moden, kosmopolitan,” kata Lestari. Beliau percaya media Barat hanya menggambarkan satu imej wanita Islam sahaja. “Kami memakai semua hitam, memakai burka… Terdapat pasaran di sana untuk seorang wanita Islam yang agak moden, sederhana dan berfikiran terbuka.”

Saiz potensi pelanggan HijUp adalah signifikan dan sangat besar walaupun sasaran mereka sangat spesifik kerana Indonesia mempunyai lebih daripada 205 juta Muslim dan 1.7 billion Muslim di seluruh dunia.

Indonesia adalah salah sebuah negara yang sesuai menjadi hub untuk startup dibina dengan populasinya mencecah 255 juta orang dan peningkatan penggunaan internet di kalangan warganya dari hari ke hari.

Dengan jumlah populasi itu, ia boleh menyalurkan berjuta-juta orang sebagai potensi pelanggan startup. Disebabkan itu juga salah satu sebab startup dari Indonesia hanya fokus ke atas Indonesia kerana ia mempunyai pasaran yang besar.

Menurut Zaky, dia percaya tiga tahun akan datang Indonesia akan mempunyai 150 – 170 juta pengguna internet dan ada banyak pesaing dari Jepun, China, Jerman tetapi startup Indonesia akan menang sebab sangat faham dan kenal dengan Indonesia berbanding pemain yang lain.

Tapi agak sukar untuk berkembang melepasi sempadan negara. Ia satu cabaran yang besar buat startup Indonesia kerana mereka tidak begitu memahami pasaran global. Inilah yang dijangkakan oleh Zaky tentang startup Indonesia untuk 20 tahun akan datang.

Zaky dan Lestari bersetuju bahawa salah satu cabaran terbesar bagi startup Indonesia adalah mencari bakat. Kebanyakan graduan bekerja dengan syarikat-syarikat besar seperti bank, minyak dan perlombongan.

Baca: CEO Slack Dedahkan Budaya Kerja Yang Beliau Kagumi

“Kita perlu tukar minda graduan.”…”Lihat pada startup, anda akan dapat peluang yang lebih baik. Ya, ia berisiko tinggi, tetapi ia lebih baik (budaya)… Kita ada ramai graduan sains komputer, tetapi mengubah minda mereka itu adalah sukar.” kata Zaky.

Lestari menambah, “Kita ada bakat, tetapi mereka lebih memilih untuk bekerja di luar negara.”…”Cabarannya ialah bagaimana mahu menarik bakat di luar negara dan dalam Indonesia untuk menyertai peluang baru ini.”

Nasihat Buat Startup Yang Mahu Bertapak Di Indonesia

“Jadilah seperti orang tempatan” adalah nasihat oleh Zaky buat startup orang asing yang mahu menerokai pasaran Indonesia. Selain itu, buatlah produk terbaik yang diperlukan oleh orang seluruh dunia, ia akan turut relevan di Indonesia. WhatsApp dan Facebook adalah dua contoh terbaik yang telah melakar kejayaan di Indonesia.

Nasihat kedua ialah lebih melihat kepada penggunaan telefon pintar. Ini kerana orang ramai lebih cenderung membeli telefon pintar berbanding McDonald atau KFC. Ia adalah satu peluang yang besar dan kerana itu juga Bukalapak berkembang dengan sungguh pantas apabila 70% trafik adalah dari telefon pintar.

“Saya fikir ini adalah peluang besar dan kerana itu juga Bukalapak berkembang dengan sungguh pantas, kerana telefon pintar berkembang dengan begitu gila sekali.” kata Zaky.

“95% pengguna internet Indonesia akan menggunakan telefon pintar pada 3 tahun akan datang, itulah jangkaan saya.” tambah Zaky lagi.

Baca: Bagaimana Syarikat T-Shirt Ini Mengkayakan Pelanggan

Zaky dan Lestari percaya ekosistem startup di Indonesia berada pada tahap yang memberangsangkan dan venture capitalists mula mengambil tahu, seperti firma pelabur Amerika yang terkenal, 500 Startups, yang juga telah melabur sejumlah wang yang tidak didedahkan dalam Bukalapak dan HijUp.

“Bilangan usahawan sedang berkembang, pasaran sudah bersedia dan saya rasa ia adalah masa untuk membawa Indonesia ke tahap yang seterusnya.” kata Zaky.

Temubual ini dijalankan oleh Mashable Australia sewaktu Achmad Zaky dan Diajeng Lestari hadir ke konferens startup SydStart di Australia pada 29 Oktober yang lalu.

LIKE dan FOLLOW Vocket di Facebook serta Instagram


Pengasas Syarikat Pemaju Perumahan Ini Cadang Kerajaan Lanjutkan Tempoh Pinjaman Sehingga 45 Tahun

Umum tahu sejak pandemik COVID-19 menyerang negara, industri hartanah antara yang terkesan berikutan kegagalan untuk mendapatkan pembeli baharu menerusi rumah yang dibina.

Berdasarkan isu yang berlaku, pengasas serta pengarah kumpulan Mah Sing Group Bhd iaitu Tan Sri Leong Hoy Kum berharap pihak kerajaan mampu menawarkan insentif tambahan sempena Budget 2021 bagi meringankan beban pembeli rumah pertama.

Menerusi cadangan yang diumumkan, beliau berharap pihak kerajaan mampu menawarkan pinjaman perumahan sehingga 45 tahun berbanding tempoh pinjaman 35 tahun sedia ada.

Selain itu, dalam usaha untuk merancakkan industri hartanah serta mengurangkan beban pemaju rumah, Tan Sri Leong Hoy Kum turut berharap pihak kerajaan turut memberi mengurangkan kos tambahan serta kelonggaran menerusi program Malaysia My Second Home (MM2H) yang membolehkan warga asing membeli rumah di Malaysia.

Setakat ini, cadangan yang diumumkan masih belum mendapat kata putus daripada pihak kerajaan. Sama-sama kita nantikan kenyataan rasmi daripada pihak kerajaan melalui Budget 2021 yang bakal dibentang pada 6 November ini.

Sebelum ini, pihak kerajaan pernah memaklumkan terma baharu jual beli rumah tidak lagi membenarkan pembeli tuntut saman ganti rugi daripada pemaju.

Terma Baharu Jual Beli Rumah Tidak Benarkan Pembeli Tuntut Saman Ganti Rugi Daripada Pemaju

Pemaju Risau Pembelian Hartanah Di Pulau Pinang Merosot Kerana COVID-19


Pengasas Telegram Mahu Anda Buang Aplikasi WhatsApp Sebelum Perkara Buruk Berlaku

Sejak mula telefon pintar, aplikasi WhatsApp sudah menjadi aplikasi yang sangat sinonim untuk tujuan permesejan atas talian. Walau bagaimanapun, sejak beberapa tahun kebelakangan ini, aplikasi Telegram muncul dalam memberi saingan kepada WhatsApp.

Kehadiran Telegram yang dilihat lebih fleksibel dan menawarkan lebih banyak fungsi membuatkan orang ramai turut menggunakan kedua-dua aplikasi ini.

Terbaharu, pengasas Telegram, Pavel Durov telah melancarkan ‘perang’ terhadap aplikasi WhatsApp dengan menyeru orang ramai untuk membuang aplikasi WhatsApp daripada telefon pintar yang diguna. Semua ini disebabkan terdapat isu melibatkan gambar dan mesej yang dihantar di WhatsApp telah digunakan dan diterima oleh pihak ketiga.

Kenyataan ini dikuatkan lagi melalui dengan kenyataan pengasas WhatsApp, Brian Acton yang mengatakan apabila WhatsApp dijual kepada Facebook, secara tidak langsung privasi pengguna juga turut dijual. Isu ini sudah pastinya membuatkan orang ramai tidak senang untuk menggunakan WhatsApp secara bebas.

Walau bagaimanapun, WhatsApp melalui kemas kini terbaru telah memastikan isu melibatkan privasi ini tidak lagi berlaku sekaligus menyeru orang ramai untuk mengemas kini aplikasi WhatsApp kepada versi terbaru.

Bagaimana pula dengan kegunaan aplikasi permesejan seharian? Adakah anda lebih kerap menggunakan Telegram yang lebih fleksibel atau WhatsApp yang mempunyai lebih banyak pengguna?

Di saat aplikasi Telegram sudah lama mempunyai fungsi ‘dark mode’, aplikasi WhatsApp kini dalam percubaan untuk memperkenalkannya. Sebelum ini, data peribadi terguna berisiko untuk terdedah melalui GIF aplikasi WhatsApp.

WhatsApp Bakal Turut Hadir Dengan Tema ‘Dark Mode’

Data Peribadi Pengguna Berisiko Terdedah Melalui GIF Apabila Menggunakan WhatsApp


Adidas Hasilkan Sepatu ‘Penny Loafer’ Yang Anda Boleh Sarung Untuk Ke Pejabat

Adidas meneruskan rentak mereka dalam menghasilkan kasut-kasut yang handsome dan kali ini, kasut ini anda boleh pakainya untuk ke pejabat! Adidas Acapulco Slip-On ini memang sangat mengancam dan pasti ramai yang akan memandang jika anda menggayakannya.

Model Acapulco Slip-On ini mengambil inspirasi dari model tahun 1988 dengan nama yang sama. Rekaannya dikemaskan untuk model terbaru ini dan menggunakan kulit berkualiti tinggi, strap di bahagian tengah kasut dan logo Adidas ‘bunga’ menghiasi sisi tengah kasut ini.

Acapulco, Karibik, Leisure shoe #adidas #vintage pic.twitter.com/Gj9DMVnzfA

— deadstock_utopia (@DeadstockUtopia) December 9, 2015

Acapulco Slip-On ini adalah model untuk skateboarding sebenarnya. Kalau dah kasut skateboarding, memang comfort sangat kasut ini nanti. Jika anda seorang skaters tegar, habis kerja sahaja terus anda boleh buat kickflip dengan penuh bergaya di depan boss anda. Kalau anda berani. Akan berada di pasaran bulan Mac ini pada harga USD80 (lebih kurang RM360) dan harap-harap model ini boleh didapati di Malaysia. Kacak sungguh kasut ini.


Pengasas ‘The Ocean Cleanup’ Terkejut Dengan Sampah Yang Ditemui Di Perairan Malaysia

Jika perlu memilih nama seorang individu yang giat membersihkan laut dan sungai di seluruh dunia, Boyan Slat adalah individu tersebut.

Boyan Slat adalah pencinta alam yang berasal dari Netherlands. Pada usia baru 20 tahun, beliau telah melancarkan The Ocean Cleanup; satu inisiatif untuk membersihkan laut dan juga sungai daripada pencemaran sampah terutamanya plastik.

Apologies for the weird timing but am in Malaysia rn

— Boyan Slat (@BoyanSlat) November 2, 2019

Sejak diperkenalkan pada tahun 2013, The Ocean Cleanup sudah membersihkan banyak lokasi di seluruh dunia. Dua hari lalu, salah satu kapal The Ocean Cleanup yang dikenali sebagai Intercepter 002 tiba di Malaysia.

Menurut perkongsian di laman Twitter rasmi miliknya, beliau nyata ‘terkejut’ dengan hasil pembersihan sebatang sungai di Malaysia. Menurutnya, antara barangan menarik yang dikaut oleh Intercepter 002 adalah beg tangan dan helmet. Beratus botol dan beg plastik pula adalah sampah lain yang turut dikaut oleh Intercepter 002.

At Interceptor 002 in Malaysia. Insane to see all the stuff that’s being taken out. Handbags, helmets + countless bottles and garbage bags… all of which now won’t be entering the ocean. pic.twitter.com/SbRXkA0jcY

— Boyan Slat (@BoyanSlat) November 3, 2019

Usaha The Ocean Cleanup membersihkan sungai dapat mengelakkan sampah terbuang ini daripada dihanyutkan ke laut. Apabila sampah-sampah ini sudah masuk ke laut, proses pembersihannya akan jadi lebih sukar dan turut akan memudaratkan hidupan laut.

It's a global problem. Local people are also guilty of dumping everything into longkang and rivers

Salah satu punca mengapa banyak sampah boleh ditemui di sungai adalah kerana ia telah menjadi ‘dumping ground’ buat penduduk tempatan dan tiada kesedaran untuk membuang sampah di saluran yang betul.

Diharap dengan kehadiran The Ocean Cleanup di Malaysia dapat membuka mata penduduk Malaysia tentang kepentingan menjaga kebersihan sungai dan laut. Jika orang luar sayang kepada sungai dan perairan negara, mengapa tidak kita?

Haramkan penggunaan penyedut minuman plastik merupakan salah satu usaha kerajaan bagi mengurangkan kebergantungan kita terhadap single-use plastics. Sama-sama kita menyokong inisiatif ini.

Tiada Lagi Straw Plastik Di Selangor Selepas 1 Julai 2019

Malaysia Hantar Semula 3,300 Tan Sisa Plastik Import Ke Negara Asal

Lihat Bagaimana adidas Guna Plastik Terpakai Untuk Hasilkan Kasut Baharu